title: Οδηγία 2007/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007 , για την αξιολόγηση και τη διαχείριση των κινδύνων πλημμύρας (Κείμενο που παρουσιάζει ενδιαφέρον για τον ΕΟΧ)

text:
               6.11.2007

               EL

               Επίσημη Εφημερίδα της Ευρωπαϊκής Ένωσης

               L 288/27

      ΟΔΗΓΊΑ 2007/60/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 23ης Οκτωβρίου 2007
   για την αξιολόγηση και τη διαχείριση των κινδύνων πλημμύρας
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Οι πλημμύρες μπορεί να προκαλέσουν θανάτους, μετακινήσεις πληθυσμών και ζημίες στο περιβάλλον, να θέσουν σοβαρά σε κίνδυνο την οικονομική ανάπτυξη και να υπονομεύσουν τις οικονομικές δραστηριότητες της Κοινότητας.

               (2)

               Οι πλημμύρες είναι φυσικά φαινόμενα τα οποία είναι αδύνατο να προληφθούν. Ωστόσο, ορισμένες ανθρώπινες δραστηριότητες (όπως η αύξηση των ανθρωπίνων οικισμών και περιουσιακών στοιχείων στις πλημμυρικές περιοχές καθώς και η μείωση της φυσικής ικανότητας του εδάφους όσον αφορά την κατακράτηση υδάτων κατά τη χρήση γης) και η αλλαγή του κλίματος συμβάλλουν στην αύξηση της πιθανότητας επέλευσης φαινομένων πλημμύρας και των αρνητικών τους επιπτώσεων.

               (3)

               Είναι σκόπιμο και επιθυμητό να μειωθεί ο κίνδυνος των αρνητικών συνεπειών που συνδέονται με τις πλημμύρες, ιδίως στην ανθρώπινη υγεία και ζωή, στο περιβάλλον, στην πολιτιστική κληρονομιά, στην οικονομική δραστηριότητα και στις υποδομές. Εντούτοις, τα μέτρα για τη μείωση αυτών των κινδύνων θα πρέπει, κατά το μέτρο του δυνατού, να συντονίζονται σε επίπεδο λεκάνης απορροής ποταμού για να είναι αποτελεσματικά.

               (4)

               Η οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (3) επιβάλλει την ανάπτυξη σχεδίων διαχείρισης λεκάνης απορροής ποταμού για κάθε περιοχή λεκάνης απορροής ποταμού, με στόχο την επίτευξη καλής οικολογικής και χημικής κατάστασης, και συμβάλλει στον μετριασμό των επιπτώσεων των συμβάντων πλημμύρας. Ωστόσο, η μείωση του κινδύνου πλημμύρας δεν είναι ένας από τους κύριους στόχους της εν λόγω οδηγίας, ούτε λαμβάνονται υπόψη μελλοντικές αλλαγές στους κινδύνους πλημμύρας, ως αποτέλεσμα της αλλαγής του κλίματος.

               (5)

               Η ανακοίνωση της Επιτροπής, της 12ης Ιουλίου 2004, προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Διαχείριση του κινδύνου πλημμυρών - Πλημμύρες: πρόληψη, προστασία και μετριασμός των επιπτώσεών τους» περιγράφει την ανάλυση και την προσέγγιση της Επιτροπής όσον αφορά τη διαχείριση των κινδύνων πλημμύρας σε επίπεδο Κοινότητας και επισημαίνει ότι η ανάληψη συντονισμένης δράσης σε επίπεδο Κοινότητας θα μπορούσε να προσφέρει αξιοσημείωτη προστιθέμενη αξία και να βελτιώσει το συνολικό επίπεδο της προστασίας από τις πλημμύρες.

               (6)

               Επιπλέον του συντονισμού μεταξύ κρατών μελών, η αποτελεσματική πρόληψη και ο μετριασμός των πλημμυρών απαιτούν συνεργασία με τρίτες χώρες. Αυτό συνάδει με την οδηγία 2000/60/ΕΚ και με τις διεθνείς αρχές της διαχείρισης των κινδύνων πλημμύρας, όπως διατυπώθηκαν ιδίως στο πλαίσιο της σύμβασης των Ηνωμένων Εθνών για την προστασία και τη χρησιμοποίηση των διασυνοριακών υδατορρευμάτων και των διεθνών λιμνών, που εγκρίθηκε με την απόφαση 95/308/ΕΚ του Συμβουλίου (4) και τυχόν διάδοχες συμφωνίες σχετικά με την εφαρμογή της.

               (7)

               Η απόφαση 2001/792/ΕΚ, Ευρατόμ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας (5) ενεργοποιεί την υποστήριξη και την ενίσχυση των κρατών μελών σε σοβαρές καταστάσεις έκτακτης ανάγκης, συμπεριλαμβανομένων των περιπτώσεων πλημμύρας. Η πολιτική προστασία μπορεί να προσφέρει ενδεδειγμένες απαντήσεις στους θιγόμενους πληθυσμούς και να βελτιώσει την ετοιμότητα και την ανθεκτικότητα.

               (8)

               Στο πλαίσιο του κανονισμού (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (6), είναι δυνατή η ταχεία παροχή χρηματοοικονομικής αρωγής σε περίπτωση μείζονος καταστροφής, ώστε να εξασφαλίζεται βοήθεια σε ανθρώπους, φυσικές ζώνες, περιοχές και χώρες που έχουν πληγεί για να επιστρέψουν σε κατά το δυνατόν ομαλές συνθήκες. Ωστόσο, το Ταμείο μπορεί να παρέμβει μόνον εφόσον πρόκειται για επιχειρήσεις αντιμετώπισης κατεπειγόντων περιστατικών και όχι για τα στάδια που προηγούνται εκτάκτων καταστάσεων.

               (9)

               Στις αναπτυξιακές πολιτικές που αφορούν τα ύδατα και τις χρήσεις γης, τα κράτη μέλη και η Κοινότητα θα πρέπει να εξετάζουν τις πιθανές επιπτώσεις που μπορούν να έχουν οι πολιτικές αυτές στους κινδύνους και στη διαχείριση των κινδύνων πλημμύρας.

               (10)

               Στην Κοινότητα σημειώνονται διάφοροι τύποι πλημμύρας όπως πλημμύρες ποταμών, αστραπιαίες πλημμύρες, πλημμύρες στα αστικά κέντρα και πλημμύρες από τη θάλασσα σε παράκτιες περιοχές. Οι ζημίες που προκαλούνται από τις πλημμύρες ποικίλλουν στις διάφορες χώρες και περιφέρειες της Κοινότητας. Ως εκ τούτου, οι στόχοι της διαχείρισης των κινδύνων πλημμύρας θα πρέπει να καθορίζονται από τα κράτη μέλη καθαυτά και να βασίζονται στις τοπικές και περιφερειακές περιστάσεις.

               (11)

               Οι κίνδυνοι πλημμύρας σε ορισμένες περιοχές εντός της Κοινότητας μπορεί να θεωρηθεί ότι στερούνται σημασίας, παραδείγματος χάριν, σε ακατοίκητες ή αραιοκατοικημένες περιοχές ή σε περιοχές με περιορισμένους οικονομικούς πόρους ή μικρή οικολογική αξία. Σε κάθε περιοχή ή μονάδα διαχείρισης λεκάνης απορροής ποταμού, θα πρέπει να αξιολογούνται οι κίνδυνοι πλημμύρας και η ανάγκη ανάληψης περαιτέρω δράσης – όπως εκτιμήσεις για πιθανές δυνατότητες μετριασμού των πλημμυρών.

               (12)

               Προκειμένου να εξασφαλισθεί αποτελεσματικό μέσο ενημέρωσης καθώς και πολύτιμη βάση για τον καθορισμό των προτεραιοτήτων και τη λήψη περαιτέρω τεχνικών, οικονομικών και πολιτικών αποφάσεων σχετικά με τη διαχείριση των κινδύνων πλημμύρας, είναι απαραίτητο να προβλεφθεί η καθιέρωση χαρτών επικινδυνότητας πλημμύρας και χαρτών κινδύνων πλημμύρας στους οποίους να εμφαίνονται οι δυνητικές αρνητικές συνέπειες που συνδέονται με διαφορετικά σενάρια πλημμύρας καθώς και πληροφορίες σχετικά με ενδεχόμενες πηγές περιβαλλοντικής ρύπανσης, ως συνέπεια πλημμύρας. Στο πλαίσιο αυτό, τα κράτη μέλη θα πρέπει να επανεκτιμήσουν τις δραστηριότητες που έχουν ως αποτέλεσμα την αύξηση των κινδύνων πλημμύρας.

               (13)

               Προκειμένου να αποφευχθούν και να μειωθούν οι δυσμενείς επιπτώσεις που απορρέουν από πλημμύρες στην εκάστοτε περιοχή, είναι σκόπιμο να καθιερωθούν σχέδια διαχείρισης των κινδύνων πλημμύρας. Τα αίτια και οι συνέπειες σε περίπτωση πλημμύρας ποικίλλουν ανάλογα με τις χώρες και τις περιφέρειες της Κοινότητας. Κατά συνέπεια, τα σχέδια διαχείρισης των κινδύνων πλημμύρας θα πρέπει να λαμβάνουν υπόψη τα ιδιαίτερα χαρακτηριστικά των περιοχών που καλύπτουν και να παρέχουν ενδεδειγμένες λύσεις, ανάλογα με τις ανάγκες και τις προτεραιότητες των περιοχών αυτών, εξασφαλίζοντας παράλληλα συναφή συντονισμό εντός των περιοχών λεκάνης απορροής ποταμών και προωθώντας την επίτευξη περιβαλλοντικών στόχων που έχουν θεσπισθεί στην κοινοτική νομοθεσία. Ειδικότερα, τα κράτη μέλη θα πρέπει να απέχουν από τη λήψη μέτρων ή την ανάληψη δράσεων οι οποίες αυξάνουν σημαντικά τον κίνδυνο πλημμύρας σε άλλα κράτη μέλη, εκτός εάν τα μέτρα αυτά έχουν συντονισθεί και έχει εξευρεθεί συμπεφωνημένη λύση μεταξύ των ενδιαφερομένων κρατών μελών.

               (14)

               Τα σχέδια διαχείρισης των κινδύνων πλημμύρας θα πρέπει να εστιάζονται στην πρόληψη, στην προστασία και στην ετοιμότητα. Προκειμένου να δοθεί στους ποταμούς περισσότερος χώρος, τα εν λόγω σχέδια θα πρέπει να εξετάζουν, όπου είναι δυνατόν, τη διατήρηση ή/και αποκατάσταση πλημμυρικών περιοχών, καθώς και μέτρα πρόληψης και μείωσης των ζημιών που προκαλούνται στην υγεία των ανθρώπων, στο περιβάλλον, στην πολιτιστική κληρονομιά και στην οικονομική δραστηριότητα. Τα στοιχεία των σχεδίων διαχείρισης των κινδύνων πλημμύρας θα πρέπει να επανεξετάζονται περιοδικά και να επικαιροποιούνται, εάν χρειάζεται, λαμβανομένων υπόψη των πιθανών επιπτώσεων της αλλαγής του κλίματος στην εμφάνιση πλημμυρών.

               (15)

               Η αρχή της αλληλεγγύης είναι πολύ σημαντική στο πλαίσιο της διαχείρισης των κινδύνων πλημμύρας. Υπό το πρίσμα της εν λόγω αρχής, τα κράτη μέλη θα πρέπει να ενθαρρύνονται να επιδιώκουν τον δίκαιο επιμερισμό των αρμοδιοτήτων, όταν ορισμένα μέτρα αποφασίζονται από κοινού προς όφελος όλων, όσον αφορά τη διαχείριση του κινδύνου πλημμύρας κατά μήκος των υδατορρευμάτων.

               (16)

               Για να αποφευχθεί η αλληλεπικάλυψη των εργασιών, τα κράτη μέλη θα πρέπει να έχουν το δικαίωμα να χρησιμοποιούν τις προκαταρκτικές αξιολογήσεις των κινδύνων πλημμύρας, τους χάρτες επικινδυνότητας πλημμύρας και κινδύνων πλημμύρας και τα σχέδια διαχείρισης των κινδύνων πλημμύρας που ήδη υπάρχουν, προκειμένου να επιτυγχάνουν τους στόχους και να ανταποκρίνονται στις απαιτήσεις της παρούσας οδηγίας.

               (17)

               Η ανάπτυξη σχεδίων διαχείρισης των λεκανών απορροής ποταμού, στο πλαίσιο της οδηγίας 2000/60/ΕΚ, και σχεδίων διαχείρισης των κινδύνων πλημμύρας, στο πλαίσιο της παρούσας οδηγίας, αποτελούν στοιχεία της ολοκληρωμένης διαχείρισης της λεκάνης απορροής ποταμών. Ως εκ τούτου, οι δύο διαδικασίες θα πρέπει να αξιοποιούν αμοιβαία τη δυνατότητα κοινών συνεργιών και κοινού οφέλους, έχοντας υπόψη τους περιβαλλοντικούς στόχους της οδηγίας 2000/60/ΕΚ, για να εξασφαλίζεται η αποτελεσματική και εύλογη χρήση των πόρων, αναγνωρίζοντας παράλληλα ότι οι αρμόδιες αρχές και οι μονάδες διαχείρισης ενδέχεται να είναι διαφορετικές στο πλαίσιο της παρούσας οδηγίας και της οδηγίας 2000/60/ΕΚ.

               (18)

               Τα κράτη μέλη θα πρέπει να βασίζουν τις αξιολογήσεις, τους χάρτες και τα σχέδια σε κατάλληλες «βέλτιστες πρακτικές» και «βέλτιστες διαθέσιμες τεχνολογίες» που δεν συνεπάγονται υπερβολικό κόστος στον τομέα της διαχείρισης των κινδύνων πλημμύρας.

               (19)

               Εφόσον υδατικά συστήματα χρησιμοποιούνται για πολλαπλούς σκοπούς και διάφορες μορφές βιώσιμων ανθρώπινων δραστηριοτήτων (π.χ. διαχείριση των κινδύνων πλημμύρας, οικολογία, εσωτερική ναυσιπλοΐα ή υδροηλεκτρική ενέργεια) και εφόσον οι εν λόγω χρήσεις έχουν επιπτώσεις στα εν λόγω υδατικά συστήματα, το άρθρο 4 της οδηγίας 2000/60/ΕΚ προβλέπει σαφή και διαφανή διαδικασία για την αντιμετώπιση ανάλογων χρήσεων και επιπτώσεων, συμπεριλαμβανομένων πιθανών εξαιρέσεων από τους στόχους για «καλή κατάσταση» ή «μη υποβάθμιση». Το άρθρο 9 της οδηγίας 2000/60/ΕΚ προβλέπει την ανάκτηση του κόστους.

               (20)

               Τα μέτρα που απαιτούνται για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (7).

               (21)

               Ειδικότερα, η Επιτροπή θα πρέπει να εξουσιοδοτηθεί να προσαρμόζει το παράρτημα στην επιστημονική και τεχνική πρόοδο. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της παρούσας οδηγίας, πρέπει να θεσπισθούν σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

               (22)

               Η παρούσα οδηγία σέβεται τα θεμελιώδη δικαιώματα και τις αρχές που αναγνωρίζονται ιδίως από τον Χάρτη Θεμελιωδών Δικαιωμάτων της Ευρωπαϊκής Ένωσης. Συγκεκριμένα, επιδιώκεται να προαχθεί η ενσωμάτωση υψηλού επιπέδου περιβαλλοντικής προστασίας στις κοινοτικές πολιτικές σύμφωνα με την αρχή της βιώσιμης ανάπτυξης, όπως περιγράφεται στο άρθρο 37 του Χάρτη Θεμελιωδών Δικαιωμάτων της Ευρωπαϊκής Ένωσης.

               (23)

               Δεδομένου ότι ο στόχος της παρούσας οδηγίας, ήτοι ο καθορισμός πλαισίου μέτρων για τη μείωση των κινδύνων επέλευσης ζημιών λόγω πλημμύρας, δεν μπορεί να επιτευχθεί επαρκώς από τα κράτη μέλη και μπορεί, συνεπώς, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού.

               (24)

               Σύμφωνα με τις αρχές της αναλογικότητας και της επικουρικότητας και το πρωτόκολλο σχετικά με την εφαρμογή των αρχών της επικουρικότητας και αναλογικότητας, το οποίο επισυνάπτεται στη συνθήκη, και ενόψει των υφισταμένων ικανοτήτων των κρατών μελών, θα πρέπει να παραχωρείται σημαντική ευελιξία στο τοπικό και περιφερειακό επίπεδο, ιδίως όσον αφορά την οργάνωση και την ευθύνη των αρχών.

               (25)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (8), τα κράτη μέλη παροτρύνονται να καταρτίζουν, προς ιδίαν χρήση και προς όφελος της Κοινότητας, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία της οδηγίας με τα μέτρα μεταφοράς στο εθνικό δίκαιο και να τους δημοσιοποιούν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   ΚΕΦΑΛΑΙΟ I
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Σκοπός της παρούσας οδηγίας είναι η θέσπιση πλαισίου για την αξιολόγηση και τη διαχείριση των κινδύνων πλημμύρας, με στόχο τη μείωση των αρνητικών συνεπειών στην ανθρώπινη υγεία, το περιβάλλον, την πολιτιστική κληρονομιά και τις οικονομικές δραστηριότητες που συνδέονται με τις πλημμύρες στην Κοινότητα.
   Άρθρο 2
   Για τους σκοπούς της παρούσας οδηγίας, επιπλέον των ορισμών του «ποταμού», της «λεκάνης απορροής ποταμού», της «υπολεκάνης» και της «περιοχής λεκάνης απορροής ποταμού», που περιέχονται στο άρθρο 2 της οδηγίας 2000/60/ΕΚ, ισχύουν επίσης και οι ακόλουθοι ορισμοί:

               1.

               «πλημμύρα»: η προσωρινή κάλυψη από νερό εδάφους το οποίο, υπό φυσιολογικές συνθήκες, δεν καλύπτεται από νερό. Αυτό περιλαμβάνει πλημμύρες από ποτάμια, ορεινούς χείμαρρους, εφήμερα ρεύματα της Μεσογείου και πλημμύρες από τη θάλασσα σε παράκτιες περιοχές, δύναται δε να εξαιρεί πλημμύρες από συστήματα αποχέτευσης·

               2.

               «κίνδυνος πλημμύρας»: ο συνδυασμός της πιθανότητας να λάβει χώρα πλημμύρα και των δυνητικών αρνητικών συνεπειών για την ανθρώπινη υγεία, το περιβάλλον, την πολιτιστική κληρονομιά και τις οικονομικές δραστηριότητες, που συνδέονται μ’ αυτή την πλημμύρα.

         Άρθρο 3
   1.   Για τους σκοπούς της παρούσας οδηγίας, τα κράτη μέλη χρησιμοποιούν τις ρυθμίσεις κατά το άρθρο 3 παράγραφοι 1, 2, 3, 5 και 6 της οδηγίας 2000/60/ΕΚ.
   2.   Ωστόσο, για την εφαρμογή της παρούσας οδηγίας, τα κράτη μέλη δύνανται:

               α)

               να διορίζουν αρμόδιες αρχές διαφορετικές από εκείνες που ορίζονται σύμφωνα με το άρθρο 3 παράγραφος 2 της οδηγίας 2000/60/ΕΚ·

               β)

               να προσδιορίζουν ορισμένες παράκτιες περιοχές ή μεμονωμένες λεκάνες απορροής ποταμού και να τις υπαγάγουν σε διαφορετική μονάδα διαχείρισης από εκείνες του άρθρου 3 παράγραφος 1 της οδηγίας 2000/60/ΕΚ.

         Στις περιπτώσεις αυτές, τα κράτη μέλη γνωστοποιούν στην Επιτροπή, έως τις 26 Μαΐου 2010, τις πληροφορίες του παραρτήματος Ι της οδηγίας 2000/60/ΕΚ. Προς τούτο, οιαδήποτε μνεία σε αρμόδιες αρχές και περιοχές λεκάνης απορροής ποταμού θεωρείται ότι αφορά τις αρμόδιες αρχές και τη μονάδα διαχείρισης του παρόντος άρθρου. Τα κράτη μέλη ενημερώνουν την Επιτροπή σχετικά με οποιεσδήποτε αλλαγές όσον αφορά τις πληροφορίες που παρέχονται σύμφωνα με την παράγραφο αυτή εντός τριών μηνών από την έναρξη ισχύος των εν λόγω αλλαγών.
   ΚΕΦΑΛΑΙΟ II
   ΠΡΟΚΑΤΑΡΚΤΙΚΗ ΑΞΙΟΛΟΓΗΣΗ ΤΩΝ ΚΙΝΔΥΝΩΝ ΠΛΗΜΜΥΡΑΣ
   Άρθρο 4
   1.   Για κάθε περιοχή λεκάνης απορροής ποταμού ή μονάδα διαχείρισης του άρθρου 3 παράγραφος 2 στοιχείο β) ή τμήμα διεθνούς περιοχής λεκάνης απορροής ποταμού που βρίσκεται στην επικράτειά τους, τα κράτη μέλη διεξάγουν προκαταρκτική αξιολόγηση κινδύνων πλημμύρας σύμφωνα με την παράγραφο 2 του παρόντος άρθρου.
   2.   Η προκαταρκτική αυτή αξιολόγηση κινδύνου πλημμύρας, βασιζόμενη σε διαθέσιμες ή ευκόλως υπολογιζόμενες πληροφορίες, όπως καταγραφές και μελέτες για μακροπρόθεσμες εξελίξεις, ιδίως επιπτώσεις από την αλλαγή του κλίματος στην περίπτωση πλημμυρών, διεξάγεται για να αξιολογηθούν οι δυνητικοί κίνδυνοι. Στην αξιολόγηση περιλαμβάνονται τουλάχιστον τα εξής:

               α)

               χάρτες της περιοχής της λεκάνης απορροής του ποταμού στην κατάλληλη κλίμακα, οι οποίοι περιλαμβάνουν τα όρια των λεκανών και των υπολεκανών απορροής ποταμών, και εφόσον υπάρχουν, παράκτιων ζωνών, οι οποίοι περιγράφουν τα τοπογραφικά χαρακτηριστικά και τη χρήση γης·

               β)

               περιγραφή των πλημμυρών οι οποίες σημειώθηκαν κατά το παρελθόν και είχαν σημαντικές αρνητικές επιπτώσεις στις ανθρώπινες ζωές, στις οικονομικές δραστηριότητες και στο περιβάλλον, όταν υπάρχει ακόμη πιθανότητα παρόμοιων μελλοντικών συμβάντων, συμπεριλαμβανομένων της έκτασης της πλημμύρας, των οδών αποστράγγισης και της αξιολόγησης των αρνητικών επιπτώσεων που προκάλεσαν·

               γ)

               περιγραφή των σημαντικών πλημμυρών οι οποίες σημειώθηκαν κατά το παρελθόν, εκ των οποίων θα μπορούσαν, ενδεχομένως, να προβλεφθούν οι σημαντικές αρνητικές συνέπειες παρόμοιων φαινομένων στο μέλλον,
               και, αναλόγως των ειδικών αναγκών των κρατών μελών, περιλαμβάνεται:

               δ)

               αξιολόγηση των δυνητικών αρνητικών συνεπειών των μελλοντικών πλημμυρών στην ανθρώπινη υγεία, το περιβάλλον, την πολιτιστική κληρονομιά και την οικονομική δραστηριότητα, λαμβανομένων υπόψη στο μέτρο του δυνατού ζητημάτων όπως η τοπογραφία, η θέση των υδατορρευμάτων και τα γενικά υδρολογικά και γεωμορφολογικά χαρακτηριστικά τους, συμπεριλαμβανομένων των πλημμυρικών περιοχών ως φυσικών επιφανειών κατακράτησης, η αποτελεσματικότητα των υφισταμένων τεχνητών υποδομών προστασίας από τις πλημμύρες, η θέση των κατοικημένων περιοχών και των περιοχών οικονομικής δραστηριότητας καθώς και οι μακροπρόθεσμες εξελίξεις, συμπεριλαμβανομένων των επιδράσεων της αλλαγής του κλίματος στη συχνότητα επέλευσης των συμβάντων πλημμύρας.

         3.   Σε περίπτωση διεθνών περιοχών λεκάνης απορροής ποταμών ή μονάδας διαχείρισης του άρθρου 3 παράγραφος 2 στοιχείο β), οι οποίες είναι κοινές με άλλα κράτη μέλη, τα κράτη μέλη μεριμνούν για την ανταλλαγή σχετικών πληροφοριών μεταξύ των ενδιαφερόμενων αρμόδιων αρχών.
   4.   Τα κράτη μέλη ολοκληρώνουν την προκαταρκτική αξιολόγηση κινδύνου πλημμύρας έως τις 22 Δεκεμβρίου 2011.
   Άρθρο 5
   1.   Βάσει της προκαταρκτικής αξιολόγησης των κινδύνων πλημμύρας κατά το άρθρο 4, για κάθε περιοχή λεκάνης απορροής ποταμού ή μονάδα διαχείρισης του άρθρου 3 παράγραφος 2 στοιχείο β) ή τμήμα διεθνούς περιοχής λεκάνης απορροής ποταμού που βρίσκεται εντός του εδάφους τους, τα κράτη μέλη προσδιορίζουν τις περιοχές για τις οποίες τα κράτη μέλη συμπεραίνουν ότι υπάρχουν δυνητικοί σοβαροί κίνδυνοι πλημμύρας ή ότι είναι πιθανόν να σημειωθεί πλημμύρα.
   2.   Ο προσδιορισμός, στο πλαίσιο της παραγράφου 1, περιοχών που ανήκουν σε διεθνή περιοχή λεκάνης απορροής ποταμού ή σε μονάδα διαχείρισης του άρθρου 3 παράγραφος 2 στοιχείο β), κοινή με άλλο κράτος μέλος, αποτελούν αντικείμενο συντονισμού μεταξύ των ενδιαφερομένων κρατών μελών.
   ΚΕΦΑΛΑΙΟ III
   ΧΑΡΤΕΣ ΕΠΙΚΙΝΔΥΝΟΤΗΤΑΣ ΠΛΗΜΜΥΡΑΣ ΚΑΙ ΧΑΡΤΕΣ ΚΙΝΔΥΝΩΝ ΠΛΗΜΜΥΡΑΣ
   Άρθρο 6
   1.   Τα κράτη μέλη καταρτίζουν, σε επίπεδο περιοχής λεκάνης απορροής ποταμού ή της μονάδας διαχείρισης του άρθρου 3 παράγραφος 2 στοιχείο β), χάρτες επικινδυνότητας πλημμύρας και χάρτες κινδύνων πλημμύρας, στην πλέον κατάλληλη κλίμακα για τις περιοχές που προσδιορίζονται στο άρθρο 5 παράγραφος 1.
   2.   Για την κατάρτιση των χαρτών επικινδυνότητας πλημμύρας και των χαρτών κινδύνων πλημμύρας που προβλέπονται στο άρθρο 5 από κοινού με άλλα κράτη μέλη, πραγματοποιείται εκ των προτέρων ανταλλαγή πληροφοριών μεταξύ των ενδιαφερόμενων κρατών μελών.
   3.   Οι χάρτες επικινδυνότητας πλημμύρας καλύπτουν τις γεωγραφικές περιοχές που θα μπορούσαν να πλημμυρήσουν σύμφωνα με τα ακόλουθα σενάρια:

               α)

               πλημμύρες χαμηλής πιθανότητας ή σενάρια ακραίων φαινομένων·

               β)

               πλημμύρες μέσης πιθανότητας (με πιθανή περίοδο επαναληπτικότητας ≥ 100 χρόνια)·

               γ)

               πλημμύρες υψηλής πιθανότητας, ανάλογα με την περίπτωση.

         4.   Για κάθε σενάριο που εκτίθεται στην παράγραφο 3, παρατίθενται τα ακόλουθα στοιχεία:

               α)

               η έκταση της πλημμύρας·

               β)

               το βάθος νερού ή η στάθμη νερού ανάλογα με την περίπτωση·

               γ)

               ανάλογα με την περίπτωση, η ταχύτητα ροής ή η σχετική ροή των υδάτων.

         5.   Οι χάρτες κινδύνου πλημμύρας περιγράφουν τις δυνητικές αρνητικές συνέπειες που συνδέονται με τις πλημμύρες υπό τις συνθήκες των σεναρίων της παραγράφου 3 και εκφράζονται ως εξής:

               α)

               ενδεικτικός αριθμός κατοίκων που ενδέχεται να πληγούν·

               β)

               τύπος οικονομικής δραστηριότητας στην περιοχή που ενδέχεται να πληγεί·

               γ)

               εγκαταστάσεις κατά τα αναφερόμενα στο παράρτημα Ι της οδηγίας 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (9), οι οποίες ενδέχεται να προκαλέσουν τυχαία ρύπανση σε περίπτωση πλημμύρας και προστατευόμενες περιοχές, οι οποίες ορίζονται στο παράρτημα IV, σημείο 1, σημεία i), iii) και v) της οδηγίας 2000/60/ΕΚ και ενδέχεται να πληγούν·

               δ)

               άλλες πληροφορίες που το κράτος μέλος θεωρεί χρήσιμες, όπως η επισήμανση των περιοχών όπου υπάρχει το ενδεχόμενο πλημμυρών με αυξημένο ποσοστό μεταφερόμενων ιζημάτων και πλημμυρών που παρασύρουν υπολείμματα και πληροφορίες για πιθανές άλλες σημαντικές πηγές ρύπανσης.

         6.   Τα κράτη μέλη δύνανται να αποφασίζουν ότι, για τις παράκτιες περιοχές στις οποίες υπάρχει επαρκές επίπεδο προστασίας, η κατάστρωση χαρτών επικινδυνότητας πλημμύρας περιορίζεται στο σενάριο της παραγράφου 3 στοιχείο α).
   7.   Τα κράτη μέλη δύνανται να αποφασίζουν ότι, για τις περιοχές με πλημμύρες οφειλόμενες σε υπόγεια ύδατα, η κατάστρωση χαρτών επικινδυνότητας πλημμύρας περιορίζεται στο σενάριο της παραγράφου 3 στοιχείο α).
   8.   Τα κράτη μέλη μεριμνούν ώστε η κατάρτιση των χαρτών επικινδυνότητας και των χαρτών κινδύνων πλημμύρας να έχει ολοκληρωθεί έως τις 22 Δεκεμβρίου 2013.
   ΚΕΦΑΛΑΙΟ IV
   ΣΧΕΔΙΑ ΔΙΑΧΕΙΡΙΣΗΣ ΤΩΝ ΚΙΝΔΥΝΩΝ ΠΛΗΜΜΥΡΑΣ
   Άρθρο 7
   1.   Τα κράτη μέλη, με βάση τους χάρτες του άρθρου 6, καταρτίζουν συντονισμένα σχέδια διαχείρισης των κινδύνων πλημμύρας σε επίπεδο περιοχής λεκάνης απορροής ποταμού ή της μονάδας διαχείρισης του άρθρου 3 παράγραφος 2 στοιχείο β), για τις περιοχές που προσδιορίζονται στο άρθρο 5 παράγραφος 1 και τις περιοχές που εμπίπτουν στο πεδίο εφαρμογής του άρθρου 13 παράγραφος 1 στοιχείο β), σύμφωνα με τις παραγράφους 2 και 3 του παρόντος άρθρου.
   2.   Τα κράτη μέλη θέτουν κατάλληλους στόχους για τη διαχείριση των κινδύνων πλημμύρας για τις περιοχές που προσδιορίζονται στο άρθρο 5 παράγραφος 1 και τις περιοχές που εμπίπτουν στο πεδίο εφαρμογής του άρθρου 13 παράγραφος 1 στοιχείο β), εστιάζοντας στη μείωση των δυνητικών αρνητικών συνεπειών που οι πλημμύρες έχουν για την ανθρώπινη υγεία, το περιβάλλον, την πολιτιστική κληρονομιά και την οικονομική δραστηριότητα, και, εάν κρίνεται σκόπιμο, σε μη διαρθρωτικές πρωτοβουλίες ή/και στη μείωση των πιθανοτήτων πλημμύρας.
   3.   Τα σχέδια διαχείρισης των κινδύνων πλημμύρας περιλαμβάνουν μέτρα για την επίτευξη των στόχων που καθορίζονται σύμφωνα με την παράγραφο 2 και περιλαμβάνουν τα στοιχεία που παρατίθενται στο μέρος Α του παραρτήματος.
   Τα σχέδια διαχείρισης των κινδύνων πλημμύρας λαμβάνουν υπόψη συναφείς πτυχές, όπως το κόστος και τα οφέλη, την έκταση της πλημμύρας και τις οδούς και περιοχές αποστράγγισης των πλημμυρών με δυνατότητα συγκράτησης των πλημμυρών, όπως οι φυσικές πλημμυρικές περιοχές, τους περιβαλλοντικούς στόχους του άρθρου 4 της οδηγίας 2000/60/ΕΚ, τη διαχείριση του εδάφους και των υδάτων, τον χωροταξικό σχεδιασμό, τη χρήση της γης, τη διαφύλαξη της φύσης, τη ναυσιπλοΐα και τις λιμενικές υποδομές.
   Το σχέδιο διαχείρισης των κινδύνων πλημμύρας καλύπτει όλες τις πτυχές της διαχείρισης των κινδύνων πλημμύρας εστιαζόμενο στην πρόληψη, την προστασία και την ετοιμότητα, συμπεριλαμβανομένων των προβλέψεων πλημμυρών και των συστημάτων έγκαιρης προειδοποίησης και λαμβανομένων υπόψη των χαρακτηριστικών της συγκεκριμένης λεκάνης ή υπολεκάνης απορροής του ποταμού. Τα σχέδια διαχείρισης των κινδύνων πλημμύρας μπορούν επίσης να περιλαμβάνουν την προώθηση βιώσιμων πρακτικών χρήσης γης, βελτίωση της συγκράτησης υδάτων καθώς και την ελεγχόμενη κατάκλυση ορισμένων περιοχών σε περίπτωση πλημμύρας.
   4.   Υπό το πρίσμα της αρχής της αλληλεγγύης, οι κίνδυνοι πλημμύρας που θεσπίζει ένα κράτος μέλος δεν περιλαμβάνουν μέτρα τα οποία, λόγω της έκτασης και του αντικτύπου τους, αυξάνουν σημαντικά τους κινδύνους πλημμύρας, ανάντη ή κατάντη, σε άλλες χώρες στην ίδια λεκάνη ή υπολεκάνη απορροής ποταμού, εκτός εάν έχει γίνει συντονισμός των μέτρων αυτών και έχει βρεθεί συμφωνημένη λύση μεταξύ των ενδιαφερόμενων κρατών μελών στο πλαίσιο του άρθρου 8.
   5.   Τα κράτη μέλη μεριμνούν ώστε τα σχέδια διαχείρισης των κινδύνων πλημμύρας να ολοκληρωθούν και να δημοσιευθούν έως τις 22 Δεκεμβρίου 2015.
   Άρθρο 8
   1.   Τα κράτη μέλη, για τις περιοχές λεκάνης απορροής ποταμών ή τη μονάδα διαχείρισης του άρθρου 3 παράγραφος 2 στοιχείο β), που βρίσκονται εξ ολοκλήρου στο έδαφός τους, εξασφαλίζουν την εκπόνηση ενός μόνο σχεδίου διαχείρισης των κινδύνων πλημμύρας ή μιας δέσμης σχεδίων διαχείρισης των κινδύνων πλημμύρας που συντονίζεται στο επίπεδο της περιοχής λεκάνης απορροής του ποταμού.
   2.   Τα κράτη μέλη, στην περίπτωση διεθνών περιοχών λεκανών απορροής ποταμού ή της μονάδας διαχείρισης του άρθρου 3 παράγραφος 2 στοιχείο β), που βρίσκονται εξολοκλήρου εντός της Κοινότητας, μεριμνούν για τον συντονισμό, ώστε να καταρτίζεται ένα μόνο διεθνές σχέδιο διαχείρισης των κινδύνων πλημμύρας ή μία δέσμη σχεδίων διαχείρισης των κινδύνων πλημμύρας που συντονίζεται στο επίπεδο της διεθνούς περιοχής λεκάνης απορροής ποταμού. Εάν τα εν λόγω σχέδια δεν καταρτισθούν, τα κράτη μέλη καταρτίζουν σχέδια διαχείρισης των κινδύνων πλημμύρας που καλύπτουν τουλάχιστον τα μέρη της διεθνούς περιοχής λεκάνης απορροής ποταμού που ανήκουν στην επικράτειά τους, συντονιζόμενα κατά τον μεγαλύτερο δυνατό βαθμό στο επίπεδο της διεθνούς περιοχής λεκάνης απορροής ποταμού.
   3.   Εάν η διεθνής περιοχή λεκάνης απορροής ποταμού ή η μονάδα διαχείρισης του άρθρου 3 παράγραφος 2 στοιχείο β) υπερβαίνουν τα όρια της Κοινότητας, τα κράτη μέλη προσπαθούν να εκπονούν ένα μόνον διεθνές σχέδιο διαχείρισης των κινδύνων πλημμύρας ή μία δέσμη σχεδίων διαχείρισης των κινδύνων πλημμύρας συντονιζόμενη στο επίπεδο της διεθνούς περιοχής λεκάνης απορροής ποταμού· εάν αυτό δεν είναι εφικτό, εφαρμόζεται η παράγραφος 2 για τα τμήματα της διεθνούς λεκάνης απορροής ποταμού που βρίσκονται στο έδαφός τους.
   4.   Τα σχέδια διαχείρισης των κινδύνων πλημμύρας των παραγράφων 2 και 3 συμπληρώνονται, εφόσον το κρίνουν σκόπιμο χώρες με κοινή υπολεκάνη, με λεπτομερέστερα σχέδια διαχείρισης των κινδύνων πλημμύρας τα οποία συντονίζονται στο επίπεδο των διεθνών υπολεκανών.
   5.   Όταν κράτος μέλος εντοπίζει ζήτημα το οποίο έχει επιπτώσεις στη διαχείριση των κινδύνων πλημμύρας των υδάτων του, και το οποίο δεν είναι δυνατόν να επιλυθεί από το συγκεκριμένο κράτος μέλος, μπορεί να αναφέρει το ζήτημα στην Επιτροπή και σε οποιοδήποτε άλλο ενδιαφερόμενο κράτος μέλος και μπορεί να διατυπώσει συστάσεις για την επίλυσή του.
   Η Επιτροπή ανταποκρίνεται σε οποιαδήποτε έκθεση ή συστάσεις κρατών μελών εντός έξι μηνών.
   ΚΕΦΑΛΑΙΟ V
   ΣΥΝΤΟΝΙΣΜΟΣ ΜΕ ΤΗΝ ΟΔΗΓΙΑ 2000/60/ΕΚ, ΕΝΗΜΕΡΩΣΗ ΤΟΥ ΚΟΙΝΟΥ ΚΑΙ ΔΙΑΒΟΥΛΕΥΣΗ
   Άρθρο 9
   Τα κράτη μέλη λαμβάνουν τα κατάλληλα μέτρα για να συντονίσουν την εφαρμογή της παρούσας οδηγίας και της οδηγίας 2000/60/ΕΚ, εστιαζόμενα στις δυνατότητες για μεγαλύτερη αποτελεσματικότητα, ανταλλαγή πληροφοριών και για την επίτευξη κοινών συνεργειών και κοινού οφέλους που αφορούν τους περιβαλλοντικούς στόχους που καθορίζονται στο άρθρο 4 της οδηγίας 2000/60/ΕΚ. Ειδικότερα:

               1.

               η κατάστρωση των πρώτων χαρτών επικινδυνότητας και των χαρτών κινδύνου πλημμύρας και οι συνακόλουθες επανεξετάσεις τους που προβλέπονται στα άρθρα 6 και 14 της παρούσας οδηγίας εκτελούνται ούτως ώστε οι πληροφορίες που περιέχουν να είναι συνεπείς προς τις σχετικές πληροφορίες που υποβάλλονται σύμφωνα με την οδηγία 2000/60/ΕΚ. Συντονίζονται περαιτέρω με τις επανεξετάσεις που προβλέπει το άρθρο 5 παράγραφος 2 της οδηγίας 2000/60/ΕΚ και μπορούν να εντάσσονται σε αυτές·

               2.

               η κατάρτιση των πρώτων σχεδίων διαχείρισης των κινδύνων πλημμύρας και οι συνακόλουθες επανεξετάσεις τους που προβλέπονται στα άρθρα 7 και 14 της παρούσας οδηγίας εκτελούνται σε συντονισμό με τις επανεξετάσεις των σχεδίων διαχείρισης των λεκανών απορροής των ποταμών που προβλέπει το άρθρο 13 παράγραφος 7 της οδηγίας 2000/60/ΕΚ και μπορούν να εντάσσονται σε αυτές·

               3.

               η ενεργός συμμετοχή όλων των ενδιαφερομένων στο πλαίσιο του άρθρου 10 της παρούσας οδηγίας συντονίζεται, κατά περίπτωση, με την ενεργό συμμετοχή των ενδιαφερομένων στο πλαίσιο του άρθρου 14 της οδηγίας 2000/60/ΕΚ.

         Άρθρο 10
   1.   Σύμφωνα με την ισχύουσα κοινοτική νομοθεσία, τα κράτη μέλη μεριμνούν ώστε οι προκαταρκτικές αξιολογήσεις κινδύνων πλημμύρας, οι χάρτες επικινδυνότητας πλημμύρας, οι χάρτες κινδύνων πλημμύρας και τα σχέδια διαχείρισης των κινδύνων πλημμύρας να καθίστανται διαθέσιμα στο κοινό.
   2.   Τα κράτη μέλη ενθαρρύνουν την ενεργό συμμετοχή των ενδιαφερομένων στην κατάρτιση, την επανεξέταση και την ενημέρωση των σχεδίων διαχείρισης των κινδύνων πλημμύρας του κεφαλαίου IV.
   ΚΕΦΑΛΑΙΟ VI
   ΜΕΤΡΑ ΕΦΑΡΜΟΓΗΣ ΚΑΙ ΤΡΟΠΟΠΟΙΗΣΕΙΣ
   Άρθρο 11
   1.   Η Επιτροπή μπορεί, σύμφωνα με την κανονιστική διαδικασία του άρθρου 12 παράγραφος 2, να θεσπίζει τεχνικά υποδείγματα για την επεξεργασία και τη διαβίβαση των δεδομένων, συμπεριλαμβανομένων των στατιστικών και χαρτογραφικών δεδομένων, στην Επιτροπή. Τα τεχνικά υποδείγματα θα πρέπει να θεσπισθούν τουλάχιστον δύο έτη πριν από τις ημερομηνίες του άρθρου 4 παράγραφος 4, του άρθρου 6 παράγραφος 8 και του άρθρου 7 παράγραφος 5, αντίστοιχα, λαμβανομένων υπόψη των υφιστάμενων προδιαγραφών και υποδειγμάτων που έχουν εκπονηθεί στο πλαίσιο των σχετικών κοινοτικών πράξεων.
   2.   Η Επιτροπή, λαμβάνοντας υπόψη τις προβλεπόμενες προθεσμίες επανεξέτασης και ενημέρωσης, μπορεί να προσαρμόζει το παράρτημα στην επιστημονική και τεχνική πρόοδο.
   Τα μέτρα αυτά, τα οποία αποσκοπούν σε τροποποίηση μη ουσιωδών στοιχείων της παρούσας οδηγίας, θεσπίζονται σύμφωνα με την κανονιστική διαδικασία με έλεγχο του άρθρου 12 παράγραφος 3.
   Άρθρο 12
   1.   Η Επιτροπή επικουρείται από την επιτροπή που συγκροτείται στο πλαίσιο του άρθρου 21 της οδηγίας 2000/60/ΕΚ.
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Η προθεσμία του άρθρου 5 παράγραφος 6 της απόφασης 1999/468/ΕΚ ορίζεται τρίμηνη.
   3.   Οσάκις γίνεται αναφορά στην παρούσα παράγραφο, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   ΚΕΦΑΛΑΙΟ VII
   ΜΕΤΑΒΑΤΙΚΑ ΜΕΤΡΑ
   Άρθρο 13
   1.   Τα κράτη μέλη μπορούν να αποφασίζουν να μην διεξάγουν την προκαταρκτική αξιολόγηση κινδύνου πλημμύρας του άρθρου 4, για τις λεκάνες ή υπολεκάνες απορροής ποταμών ή τις παράκτιες περιοχές, για τις οποίες:

               α)

               έχουν ήδη διενεργήσει αξιολόγηση κινδύνου, καταλήγοντας στο συμπέρασμα, πριν από τις 22 Δεκεμβρίου 2010, ότι υφίσταται ή ότι κρίνεται πιθανό να παρουσιασθεί δυνητικός σοβαρός κίνδυνος πλημμύρας ο οποίος οδηγεί στην επισήμανση της περιοχής μεταξύ εκείνων που παρατίθενται στο άρθρο 5 παράγραφος 1, ή

               β)

               έχουν αποφασίσει, πριν από τις 22 Δεκεμβρίου 2010, να καταστρώσουν χάρτες επικινδυνότητας πλημμύρας και χάρτες κινδύνων πλημμύρας και να καταρτίσουν σχέδια διαχείρισης των κινδύνων πλημμύρας σύμφωνα με τις σχετικές διατάξεις της παρούσας οδηγίας.

         2.   Τα κράτη μέλη μπορούν να αποφασίζουν να χρησιμοποιούν χάρτες επικινδυνότητας πλημμύρας και χάρτες κινδύνων πλημμύρας που έχουν καταστρωθεί πριν από τις 22 Δεκεμβρίου 2010, εάν οι χάρτες αυτοί παρέχουν ισοδύναμο επίπεδο πληροφοριών με το προβλεπόμενο στο άρθρο 6.
   3.   Τα κράτη μέλη μπορούν να αποφασίζουν να χρησιμοποιούν σχέδια διαχείρισης των κινδύνων πλημμύρας που έχουν καταρτισθεί πριν από τις 22 Δεκεμβρίου 2010, εφόσον το περιεχόμενο των σχεδίων αυτών είναι ισοδύναμο με τις προδιαγραφές σχεδίου που ορίζει το άρθρο 7.
   4.   Οι παράγραφοι 1, 2 και 3 του παρόντος άρθρου εφαρμόζονται με την επιφύλαξη του άρθρου 14.
   ΚΕΦΑΛΑΙΟ VΙΙΙ
   ΕΠΑΝΕΞΕΤΑΣΕΙΣ, ΕΚΘΕΣΕΙΣ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 14
   1.   Η προκαταρκτική αξιολόγηση κινδύνου πλημμύρας ή η αξιολόγηση και οι αποφάσεις του άρθρου 13 παράγραφος 1 επανεξετάζονται και, εφόσον απαιτείται, επικαιροποιούνται έως τις 22 Δεκεμβρίου 2018 και εν συνεχεία ανά εξαετία.
   2.   Οι χάρτες επικινδυνότητας πλημμύρας και οι χάρτες κινδύνων πλημμύρας επανεξετάζονται και, εφόσον απαιτείται, επικαιροποιούνται το αργότερο έως τις 22 Δεκεμβρίου 2019 και, εν συνεχεία, ανά εξαετία.
   3.   Οι χάρτες επικινδυνότητας πλημμύρας, οι χάρτες κινδύνων πλημμύρας και τα σχέδια διαχείρισης των κινδύνων πλημμύρας, συμπεριλαμβανομένων των στοιχείων του μέρους Β του παραρτήματος, επανεξετάζονται και, εφόσον απαιτείται, επικαιροποιούνται, έως τις 22 Δεκεμβρίου 2021 και, εν συνεχεία, ανά εξαετία.
   4.   Η πιθανή επίδραση των κλιματικών μεταβολών στη συχνότητα επέλευσης φαινομένων πλημμύρας λαμβάνεται υπόψη στην επανεξέταση που προβλέπουν οι παράγραφοι 1 και 3.
   Άρθρο 15
   1.   Τα κράτη μέλη θέτουν στη διάθεση της Επιτροπής την προκαταρκτική αξιολόγηση κινδύνων πλημμύρας, τους χάρτες επικινδυνότητας πλημμύρας, τους χάρτες κινδύνων πλημμύρας και τα σχέδια διαχείρισης των κινδύνων πλημμύρας των άρθρων 4, 6 και 7 καθώς και την επανεξετασθείσα και, ενδεχομένως, επικαιροποιημένη έκδοσή τους εντός τριών μηνών από τις ημερομηνίες του άρθρου 4 παράγραφος 4, του άρθρου 6 παράγραφος 8, του άρθρου 7 παράγραφος 5 και του άρθρου 14, αντιστοίχως.
   2.   Τα κράτη μέλη ενημερώνουν την Επιτροπή για τις αποφάσεις που λαμβάνουν σύμφωνα με τις παραγράφους 1, 2 και 3 του άρθρου 13 και καθιστούν διαθέσιμες τις σχετικές με αυτές πληροφορίες, έως τις ημερομηνίες του άρθρου 4 παράγραφος 4, του άρθρου 6 παράγραφος 8 και του άρθρου 7 παράγραφος 5, αντιστοίχως.
   Άρθρο 16
   Έως τις 22 Δεκεμβρίου 2018 και, εν συνεχεία, ανά εξαετία, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας. Κατά τη σύνταξη της έκθεσης αυτής, λαμβάνονται υπόψη οι επιπτώσεις της αλλαγής του κλίματος.
   Άρθρο 17
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 26 Νοεμβρίου 2009. Ενημερώνουν αμέσως την Επιτροπή σχετικά.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 18
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 19
   Η παρούσα οδηγία απευθύνεται στα κράτη μέλη.

      Στρασβούργο, 23 Οκτωβρίου 2007.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         M. LOBO ANTUNES

      (1)  ΕΕ C 195 της 18.8.2006, σ. 37.

      (2)  Θέση του Ευρωπαϊκού Κοινοβουλίου της 13ης Ιουνίου 2006 (ΕΕ C 300 Ε της 9.12.2006, σ. 123), κοινή θέση του Συμβουλίου της 23ης Νοεμβρίου 2006 (ΕΕ C 311 Ε της 19.12.2006, σ. 10) και θέση του Ευρωπαϊκού Κοινοβουλίου της 25ης Απριλίου 2007. Απόφαση του Συμβουλίου της 18ης Σεπτεμβρίου 2007.

      (3)  ΕΕ L 327 της 22.12.2000, σ. 1. Οδηγία όπως τροποποιήθηκε με την απόφαση αριθ. 2455/2001/ΕΚ (ΕΕ L 331 της 15.12.2001, σ. 1).

      (4)  ΕΕ L 186 της 5.8.1995, σ. 42.

      (5)  ΕΕ L 297 της 15.11.2001, σ. 7.

      (6)  ΕΕ L 311 της 14.11.2002, σ. 3.

      (7)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (8)  ΕΕ C 321 της 31.12.2003, σ. 1.

      (9)  ΕΕ L 257 της 10.10.1996, σ. 26. Οδηγία όπως τροποποιήθηκε τελευταία με τον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου (ΕΕ L 33 της 4.2.2006, σ. 1).

      ΠΑΡΑΡΤΗΜΑ
      Α.   Σχέδια διαχείρισης των κινδύνων πλημμύρας

                  Ι.

                  Στοιχεία των πρώτων σχεδίων διαχείρισης των κινδύνων πλημμύρας:

                              1.

                              τα πορίσματα της προκαταρκτικής αξιολόγησης κινδύνου πλημμύρας, όπως προβλέπεται στο κεφάλαιο II, υπό μορφή συνοπτικού χάρτη της περιοχής της λεκάνης απορροής ποταμού ή της μονάδας διαχείρισης του άρθρου 3 παράγραφος 2 στοιχείο β), στον οποίο οριοθετούνται οι περιοχές οι οποίες προσδιορίζονται στο άρθρο 5 παράγραφος 1 και οι οποίες υπάγονται στο παρόν σχέδιο διαχείρισης των κινδύνων πλημμύρας·

                              2.

                              χάρτες επικινδυνότητας πλημμύρας και χάρτες κινδύνων πλημμύρας, οι οποίοι εκπονούνται δυνάμει του κεφαλαίου III ή οι οποίοι έχουν ήδη εκπονηθεί σύμφωνα με το άρθρο 13 και τα συμπεράσματα που μπορούν να συναχθούν από τους χάρτες αυτούς·

                              3.

                              περιγραφή των κατάλληλων στόχων διαχείρισης των κινδύνων πλημμύρας που καθορίζονται σύμφωνα με το άρθρο 7 παράγραφος 2·

                              4.

                              περίληψη των μέτρων και των προτεραιοτήτων τους για την επίτευξη των κατάλληλων στόχων διαχείρισης των κινδύνων πλημμύρας και των μέτρων που λαμβάνονται σύμφωνα με το άρθρο 7 καθώς και των μέτρων για τις πλημμύρες που λαμβάνονται στο πλαίσιο άλλων κοινοτικών πράξεων, συμπεριλαμβανομένων των οδηγιών 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (1), 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (2), 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (3) και 2000/60/ΕΚ·

                              5.

                              εφόσον υπάρχει, όσον αφορά τις κοινές λεκάνες ή υπολεκάνες, περιγραφή της μεθοδολογίας που έχει καθορίσει το ενδιαφερόμενο κράτος μέλος για την ανάλυση κόστους-οφέλους που χρησιμοποιείται για την αξιολόγηση μέτρων με διασυνοριακές επιπτώσεις.

                  ΙΙ.

                  Περιγραφή της εφαρμογής του σχεδίου:

                              1.

                              περιγραφή των προτεραιοτήτων και του τρόπου με τον οποίο θα παρακολουθείται η πορεία εφαρμογής του σχεδίου·

                              2.

                              σύνοψη για την πληροφόρηση του κοινού και για τη διαβούλευση με αυτό για τα μέτρα/τις δράσεις που αναλαμβάνονται·

                              3.

                              κατάλογος των αρμόδιων αρχών και, ανάλογα με την περίπτωση, περιγραφή της διαδικασίας συντονισμού σε κάθε διεθνή περιοχή λεκάνης απορροής ποταμού και της διαδικασίας συντονισμού με την οδηγία 2000/60/ΕΚ.

            B.   Στοιχεία της εν συνεχεία ενημέρωσης των σχεδίων διαχείρισης των κινδύνων πλημμύρας:

                  1.

                  οποιεσδήποτε μεταβολές ή επικαιροποιήσεις μετά τη δημοσίευση της προηγούμενης έκδοσης του σχεδίου διαχείρισης των κινδύνων πλημμύρας καθώς και σύνοψη των επανεξετάσεων που πραγματοποιήθηκαν σύμφωνα με το άρθρο 14·

                  2.

                  αξιολόγηση της προόδου που πραγματοποιήθηκε όσον αφορά την επίτευξη των στόχων του άρθρου 7 παράγραφος 2·

                  3.

                  περιγραφή τυχόν μέτρων τα οποία προβλέπονταν στην προηγούμενη έκδοση του σχεδίου διαχείρισης των κινδύνων πλημμύρας και τα οποία είχαν προγραμματισθεί αλλά δεν εφαρμόσθηκαν καθώς και σχετική επεξήγηση·

                  4.

                  περιγραφή τυχόν συμπληρωματικών μέτρων μετά τη δημοσίευση της προηγούμενης έκδοσης του σχεδίου διαχείρισης των κινδύνων πλημμύρας.

         (1)  ΕΕ L 175 της 5.7.1985, σ. 40. Οδηγία όπως τροποποιήθηκε τελευταία με την οδηγία 2003/35/ΕΚ του Ευρωπαϊκού Κοινοβουλίου και του Συμβουλίου (ΕΕ L 156 της 25.6.2003, σ. 17).

         (2)  ΕΕ L 10 της 14.1.1997, σ. 13. Οδηγία όπως τροποποιήθηκε τελευταία με την οδηγία 2003/105/ΕΚ του Ευρωπαϊκού Κοινοβουλίου και του Συμβουλίου (ΕΕ L 345 της 31.12.2003, σ. 97).

         (3)  ΕΕ L 197 της 21.7.2001, σ. 30.


Avis juridique important

|

31992L0109

Οδηγία 92/109/ΕΟΚ του Συμβουλίου της 14ης Δεκεμβρίου 1992 σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών

Επίσημη Εφημερίδα αριθ. L 370 της 19/12/1992 σ. 0076 - 0082 Φινλανδική ειδική έκδοση: Κεφάλαιο 15 τόμος 12 σ. 0007  Σουηδική ειδική έκδοση: Κεφάλαιο 15 τόμος 12 σ. 0007

ΟΔΗΓΙΑ 92/109/ΕΟΚ ΤΟΥ ΣΥΜΒΟΥΛΙΟΥ  της 14ης Δεκεμβρίου 1992  σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,την πρόταση της Επιτροπής (1),Σε συνεργασία με το Ευρωπαϊκό Κοινοβούλιο (2),Έχοντας υπόψη τη γνώμη της Οικονομικής και Κοινωνικής Επιτροπής (3),Εκτιμώντας:ότι ορισμένα κράτη μέλη έχουν θεσπίσει μέτρα για την εποπτεία της παρασκευής και της εμπορίας ορισμένων ουσιών που χρησιμοποιούνται συχνά για την παράνομη παρασκευή ναρκωτικών και ψυχοτρόπων ουσιών 7 ότι άλλα κράτη μέλη πρόκειται να θεσπίσουν συντόμως παρόμοια μέτρα 7 ότι, συνεπώς, είναι αναγκαίο να θεσπιστούν κοινοί κανόνες σε κοινοτικό επίπεδο, εν όψει της ολοκλήρωσης της εσωτερικής αγοράς, προκειμένου να αποφευχθούν στρεβλώσεις του ανταγωνισμού στο νόμιμο εμπόριο και να εξασφαλιστεί η ομοιόμορφη εφαρμογή των θεσπιζόμενων κανόνων 7 ότι, στις 19 Δεκεμβρίου 1988, εγκρίθηκε, στη Βιέννη, η σύμβαση των Ηνωμένων Εθνών για την παράνομη διακίνηση ναρκωτικών και ψυχοτρόπων ουσιών, ονομαζόμενης στο εξής «Σύμβασης των Ηνωμένων Εθνών» 7 ότι η σύμβαση αυτή εντάσσεται στα πλαίσια των προσπαθειών που καταβάλλονται σε παγκόσμιο επίπεδο για την καταπολέμηση των ναρκωτικών 7 ότι η Κοινότητα έχει συμμετάσχει στη διαπραγμάτευση της εν λόγω σύμβασης αποδεικνύοντας έτσι την πολιτική βούληση να αναλάβει ενέργειες εντός των ορίων των αρμοδιοτήτων της 7 ότι οι απαιτήσεις του άρθρου 12 της Σύμβασης των Ηνωμένων Εθνών, που αφορούν την εμπορία προδρόμων ουσιών, δηλαδή ουσιών που χρησιμοποιούνται συχνά στην παράνομη παρασκευή ναρκωτικών και ψυχοτρόπων ουσιών, πληρούνται κατά τις συναλλαγές μεταξύ Κοινότητας και τρίτων χωρών κατόπιν της έκδοσης του κανονισμού (ΕΟΚ) αριθ. 3677/90 του Συμβουλίου της 13ης Δεκεμβρίου 1990 για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών (4) 7 ότι το άρθρο 12 της Σύμβασης των Ηνωμένων Εθνών προβλέπει τη θέσπιση κατάλληλων μέτρων για την παρακολούθηση της παρασκευής και διανομής των προδρόμων ουσιών 7 ότι, με αποφάσεις που έλαβε, κατά την 35η σύνοδή της, η Επιτροπή Ναρκωτικών των Ηνωμένων Εθνών συμπλήρωσε τον κατάλογο των ουσιών που προβλέπεται στους πίνακες του παραρτήματος αυτής της σύμβασης 7 ότι θα πρέπει να προβλεφθούν αντίστοιχες διατάξεις στην παρούσα οδηγία, προκειμένου να εντοπιστούν τυχόν αθέμιτες διοχετεύσεις ναρκωτικών στην Κοινότητα ή να προληφθούν οι παράνομες εισαγωγές στην Κοινότητα και για να εξασφαλιστεί η εφαρμογή κοινών κανόνων παρακολούθησης στην κοινοτική αγορά 7 ότι οι διατάξεις του άρθρου 12 Σύμβασης των Ηνωμένων Εθνών βασίζονται σε σύστημα παρακολούθησης του εμπορίου των εν λόγω ουσιών 7 ότι το μεγαλύτερο μέρος του εμπορίου των ουσιών αυτών είναι απολύτως νόμιμο 7 ότι η τεκμηρίωση και η τυχόν επισήμανση των αποστολών των ουσιών αυτών πρέπει να είναι αρκούντως σαφείς 7 ότι, επιπλέον, ταυτόχρονα με την παροχή των αναγκαίων μέσων δράσης στις αρμόδιες αρχές, θα πρέπει να δημιουργηθούν, σύμφωνα με το πνεύμα της Σύμβασης των Ηνωμένων Εθνών, μηχανισμοί βασιζόμενοι στη στενή συνεργασία με τους ενδιαφερόμενους επιχειρηματίες και στην ανάπτυξη συστημάτων συλλογής, ανταλλαγής και εκμετάλλευσης πληροφοριών 7 ότι, εξάλλου, οι μέθοδοι διοχέτευσης εξελίσσονται συνεχώς και ότι θεωρείται διεθνώς πως οι διαδικασίες που ορίζει το άρθρο 12 της Σύμβασης των Ηνωμένων Εθνών πρέπει να ενισχυθούν, ώστε να αντιμετωπισθεί αποτελεσματικά η παράνομη διοχέτευση των εν λόγω προϊόντων 7 ότι η Επιτροπή και επτά κράτη μέλη συμμετείχαν στις εργασίες της ομάδας δράσης για τα χημικά προϊόντα η οποία δημιουργήθηκε από την οικονομική διάσκεψη κορυφής του Χιούστον (G-7), της 10ης Ιουλίου 1990, με σκοπό την ανάπτυξη αποτελεσματικών διαδικασιών προκειμένου να προληφθεί η διοχέτευση προδρόμων ουσιών και των χημικών προϊόντων ουσιωδών για την παράνομη παρασκευή ναρκωτικών 7 ότι καθ' όλη τη διάρκεια των εργασιών αυτών, εξασφαλίστηκε αποτελεσματικός κοινοτικός συντονισμός καθώς και στενές διαβουλεύσεις με τους εκπροσώπους της βιομηχανίας και του εμπορίου 7 ότι η τελική έκθεση της ομάδας δράστης για τα χημικά προϊόντα εγκρίθηκε από την οικονομική διάσκεψη κορυφής του Λονδίνου (G-7) της 15ης Ιουλίου 1991 7 ότι στην εν λόγω τελική έκθεση, μολονότι αναγνωρίζεται ότι η Σύμβαση των Ηνωμένων Εθνών αποτελεί το βασικό μέσο διεθνούς συνεργασίας στον τομέα αυτό, περιλαμβάνονται ορισμένες συστάσεις για την ενίσχυση των εθνικών και διεθνών μέτρων με βάση την εν λόγω σύμβαση 7 ότι για τις καταχωρημένες ουσίες της κατηγορίας 1 του παραρτήματος Ι της παρούσας οδηγίας θα πρέπει να ληφθεί μέριμνα ώστε η παρασκευή τους ή η χρήση τους να εξαρτάται από την κατοχή αδείας 7 ότι η χρήγηση αυτών των ουσιών πρέπει, επιπλέον, να επιτρέπεται μόνο στην περίπτωση που τα πρόσωπα, για τα οποία πρέπει να πραγματοποιηθεί η παράδοση, έχουν ειδική άδεια, γενικά ή μεμονωμένα, να παραλάβουν, να κατέχουν, να χρησιμοποιούν ή να μεταποιούν τις ουσίες αυτές 7 ότι θα πρέπει να ληφθούν μέτρα προκειμένου να καθιερωθεί στενή συνεργασία με τους ενδιαφερόμενους επιχειρηματίες ώστε να κοινοποιούν στις αρμόδιες αρχές τις ύποπτες δραστηριότητες 7 ότι θα πρέπει να προβλεφθούν μηχανισμοί διοικητικής συνεργασίας 7 ότι, προς τον σκοπό αυτό, θα πρέπει, για τις αρμόδιες αρχές της Κοινότητας, να χρησιμεύσει ως βάση ο κανονισμός (ΕΟΚ) αριθ. 1468/81 του Συμβουλίου της 19ης Μαΐου 1981 περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών ή γεωργικών ρυθμίσεων (5) 7 ότι πρέπει να δίδεται ιδιαίτερη προσοχή στον εμπιστευτικό χαρακτήρα των λαμβανομένων και ανταλλασσομένων πληροφοριών 7 ότι κάθε κράτος μέλος θα πρέπει να προβλέπει αρκούντως αποτρεπτικές κυρώσεις για την πρόληψη των παραβάσεων των διατάξεων που θεσπίζονται εις εκτέλεση της παρούσας οδηγίας,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: ΤΙΤΛΟΣ Ι  ΓΕΝΙΚΑ Άρθρο 1 1. Στόχος της παρούσας οδηγίας είναι η καθιέρωση ενδοκοινοτικής παρακολούθησης ορισμένων ουσιών που χρησιμοποιούνται συχνά για την παράνομη παρασκευή ναρκωτικών και ψυχοτρόπων ουσιών προκειμένου να αποφεύγεται η παράνομη διοχέτευσή τους.2. Για τους σκοπούς της παρούσας οδηγίας νοούνται ως:α) «καταχωρημένες ουσίες»: οι ουσίες που περιλαμβάνονται στο παράρτημα Ι, καθώς και τα μείγματα που περιέχουν τέτοιες ουσίες. Από την κατηγορία αυτή εξαιρούνται τα φάρμακα ή άλλα παρασκευάσματα που περιέχουν καταχωρημένες ουσίες συνδυασμένες με τέτοιο τρόπο ώστε να μην μπορούν να χρησιμοποιηθούν εύκολα ή να ανακτηθούν με εύχρηστατα μέσα 7 β) «εμπορία»: η διάθεση, έναντι πληρωμής ή δωρεάν, σε τρίτους των καταχωρημένων ουσιών που παρασκευάζονται ή του τίθενται σε ελεύθερη κυκλοφορία εντός της Κοινότητας 7 γ) «επιχειρηματίας»: το φυσικό ή νομική πρόσωπο που συμμετέχει στην παρασκευή, μεταποίηση, εμπόριο ή διανομή καταχωρημένων ουσιών στην Κοινότητα ή ασκεί άλλες συναφείς δραστηριότητες, όπως μεσιτεία και αποθήκευση των καταχωρημένων ουσιών 7 δ) «Διεθνής Επιτροπή Ελέγχου Ναρκωτικών»: το όργανο που έχει συσταθεί με την ενιαία σύμβαση για τα ναρκωτικά του 1961, όπως τροποποιήθηκε από το πρωτόκολλο του 1972. ΤΙΤΛΟΣ ΙΙ  ΠΑΡΑΚΟΛΟΥΘΗΣΗ ΤΗΣ ΕΜΠΟΡΙΑΣ Άρθρο 2  Τεκμηρίωση και επισήμανση Κάθε κράτος μέλος λαμβάνει όλα τα αναγκαία μέτρα προκειμένου να διασφαλιστεί ότι η εμπορία καταχωρημένων ουσιών υπόκειται στην τήρηση των ακόλουθων υποχρεώσεων:1. Κάθε συναλλαγή εμπορίας καταχωρημένων ουσιών των κατηγοριών 1 και 2 του παραρτήματος Ι πρέπει να συνοδεύεται από τα κατάλληλα έγγραφα:α) ειδικότερα, τα εμπορικά έγγραφα, όπως τιμολόγια, παραστατικά, διοικητικά έγγραφα, έγγραφα μεταφοράς και άλλα έγγραφα αποστολής, πρέπει να περιλαμβάνουν επαρκείς πληροφορίες ώστε να προσδιορίζονται με βεβαιότητα τα ακόλουθα:- η ονομασία της καταχωρημένης ουσίας, των κατηγοριών 1 και 2 του παραρτήματος Ι,- η ποσότητα και το βάρος της καταχωρημένης ουσίας και, εφόσον αυτή συνίσταται σε μείγμα, η ποσότητα και το βάρος του μείγματος καθώς και η ποσότητα και το βάρος ή το ποσοστό της ή των ουσιών των κατηγοριών 1 και 2 του παραρτήματος Ι και οι οποίες περιέχονται στο μείγμα,- το όνομα και η διεύθυνση του προμηθευτή του διανομέα και του παραλήπττη 7 β) στα σχετικά έγγραφα πρέπει επίσης να περιλαμβάνεται δήλωση του πελάτη για τις συγκεκριμένες χρήσεις των ουσιών. Οι λεπτομέρειες αυτής της διάταξης προσδιορίζονται με τη διαδικασία που προβλέπεται στο άρθρο 10 παράγραφος 2. Κατά την εξέταση αυτών των λεπτομερειών θα ληφθεί δεόντως υπόψη η δυνατότητα για ένα τακτικό πελάτη ενός προμηθευτή μιας καταχωρημένης ουσίας της κατηγορίας 2 του παραρτήματος Ι να χορηγεί μία μόνο δήλωση η οποία θα καλύπτει όλες τις συναλλαγές της ουσίας αυτής για ένα έτος 7 2. ωστόσο οι υποχρεώσεις που αναφέρονται στο σημείο 1 δεν εφαρμόζονται στις συναλλαγές που αφορούν τις καταχωρημένες ουσίες της κατηγορίας 2 του παραρτήματος Ι όταν οι συγκεκριμένες ποσότητες δεν υπερβαίνουν τις ποσότητες που αναγράφονται στο παράρτημα ΙΙ 7 3. οι επιχειρηματίες βεβαιώνονται για την επισήμανση των καταχωρημένων ουσιών των κατηγοριών 1 και 2 του παραρτήματος Ι πριν από την εμπορία τους 7 στην επισήμανση πρέπει να αναφέρεται η ονομασία των ουσιών αυτών, όπως αυτή αναγράφεται στο παράρτημα Ι. Οι επιχειρηματίες μπορούν εξάλλου να επιθέτουν τις συνήθεις ετικέτες τους 7 4. οι επιχειρηματίες πρέπει να τηρούν τα αναγκαία έγγραφα για τις δραστηριότητές τους στο μέτρο που αυτό είναι αναγκαίο για την τήρηση των υποχρεώσεών τους δυνάμει του σημείου 1 7 5. τα έγγραφα που αναφέρονται στα σημεία 1 και 4 πρέπει να φυλάσσονται, για περίοδο τριών τουλάχιστον ετών από το τέλος του ημερολογιακού έτους κατά το οποίο πραγματοποιήθηκε η πράξη που αναφέρεται στο σημείο 1, και να είναι αμέσως διαθέσιμα για κάθε έλεγχο τον οποίο ενδέχεται να ζητήσουν οι αρμόδιες αρχές. Άρθρο 3 Κάθε κράτος μέλος ορίζει την ή τις αρχές που είναι αρμόδιες προκειμένου να εξασφαλιστεί η εφαρμογή της παρούσας οδηγίας.Ανακοινώνει στην Επιτροπή το όνομα της ή των ούτως οριζομένων αρμόδιων αρχών. Άρθρο 4 Καταχωρημένες ουσίες των κατηγοριών 1 και 2 του παραρτήματος Ι 1. Τα κράτη μέλη λαμβάνουν όλα τα κατάλληλα μέτρα ώστε η παρασκευή ή η εμπορία στην Κοινότητα των καταχωρημένων ουσιών της κατηγορίας 1 του παραρτήματος Ι ουσιών να υπόκεινται στην κατοχή έγκρισης που χορηγείται από τις αρμόδιες αρχές.2. Για να αποφασίσει αν πρέπει να χορηγήσει τη σχετική έγκριση, η αρμόδια αρχή λαμβάνει υπόψη της την ικανότητα και την ακεραιότητα του αιτούντος.Οι αρμόδιες αρχές μπορούν να αναστέλλουν ή να ανακαλούν την έκριση όταν υπάρχουν εύλογοι λόγοι να πιστεύεται ότι ο κάτοχος δεν είναι πλέον ακέραιος και κατάλληλος για να έχει την έγκριση ή ότι δεν ισχύουν πλέον οι όροι για τη χορήγησή της.3. Τα κράτη μέλη λαμβάνουν όλα τα κατάλληλα μέτρα για να εξασφαλίζουν ότι όλοι οι επιχειρηματίες που έχουν την έγκριση που αναφέρεται στην παράγραφο 1 παραδίδουν τις καταχωρημένες ειδικές ουσίες της κατηγορίας 1 του παραρτήματος Ι μόνο στα πρόσωπα που έχουν ειδική άδεια, γενική ή μενονωμένη, για την παραλαβή, την κατοχή ή τη χρήση και μεταποίηση αυτών των ουσιών.4. Οι επιχειρηματίες που παρασκευάζουν ή αναλαμβάνουν την εμπορία καταχωρημένων ουσιών της κατηγορίας 2 του παραρτήματος Ι υποχρεούνται να δηλώσουν στις αρμόδιες αρχές τις διευθύνσεις των εγκαταστάσεων όπου παρασκευάζονται αυτές οι ουσίες ή από τις οποίες γίνεται η εμπορία και να τις ενημερώνουν για κάθε αλλαγή αυτών των διευθύνσεων. Άρθρο 5  Συνεργασία Τα κράτη μέλη λαμβάνουν τα αναγκαία μέτρα ώστε να υπάρχει στενή συνεργασία μεταξύ των αρμόδιων αρχών και των επιχειρηματιών ούτως ώστε οι επιχειρηματίες:- να κοινοποιούν αμέσως στις αρμόδιες αρχές οποιαδήποτε περιστατικά, όπως ασυνήθεις παραγγελίες ή συναλλαγές καταχωρημένων ουσιών, από τα οποία διαφαίνεται ότι οι ουσίες αυτές, που προορίζονται να διατεθούν στην αγορά ή να παρασκευαστούν, ενδέχεται να διοχετευθούν στην παράνομη παρασκευή ναρκωτικών και ψυχοτρόπων ουσιών,- να παρέχουν στις αρμόδιες αρχές τις γενικής φύσεως πληροφορίες που ενδέχεται οι εν λόγω αρχές να τους ζητήσουν όσον αφορά τις συναλλαγές τους σχετικά με τις καταχωρημένες ουσίες. ΤΙΤΛΟΣ ΙΙΙ ΜΕΤΡΑ ΕΛΕΓΧΟΥ Άρθρο 6  Εξουσίες των αρμόδιων αρχών Προκειμένου να διασφαλίζεται η ορθή εφαρμογή των άρθρων 2 και 4, κάθε κράτος μέλος θεσπίζει, στο πλαίσιο του εσωτερικού του δικαίου τα μέτρα που είναι αναγκαία ώστε οι αρμόδιες αρχές να μπορούν:α) να συλλέγουν πληροφορίες για οποιαδήποτε παραγγελία καταχωρημένων ουσιών ή πράξη που αφορά καταχωρημένες ουσίες 7 β) να έχουν πρόσβαση στους επαγγελματικούς χώρους των επιχειρηματιών για τη συλλογή αποδεικτικών στοιχείων για παρατυπίες. ΤΙΤΛΟΣ IV  ΔΙΟΗΤΙΚΗ ΣΥΝΕΡΓΑΣΙΑ Άρθρο 7 Για τους σκοπούς εφαρμογής της παρούσας οδηγίας και με την επιφύλαξη του άρθρου 10, εφαρμόζονται, τηρουμένων των αναλογιών, οι διατάξεις του κανονισμού (ΕΟΚ) αριθ. 1468/81, και ιδίως οι διατάξεις περί του εμπιστευτικού χαρακτήρα των πληροφοριών. Κάθε κράτος μέλος γνωστοποιεί στα άλλα κράτη μέλη και στην Επιτροπή το όνομα των αρμόδιων αρχών που ορίζει προκειμένου να επικοινωνούν σύμφωνα με το άρθρο 2 παράγραφος 2 του εν λόγω κανονισμού. ΤΙΤΛΟΣ V  ΤΕΛΙΚΕΣ ΔΙΑΤΑΞΕΙΣ Άρθρο 8 Κάθε κράτος μέλος θεσπίζει τις κυρώσεις που επιβάλλονται σε περίπτωση παράβασης των διατάξεων που θεσπίζονται σε εκτέλεση της παρούσας οδηγίας. Οι εν λόγω κυρώσεις πρέπει να είναι επαρκείς για να επιβάλλεται η τήρηση των διατάξεων αυτών. Άρθρο 9 1. Προκειμένου να αναπροσαρμόζονται, στο μέτρο του δυνατού, οι διατάξεις για την παρακολούθηση των καταχωρημένων ουσιών, οι αρμόδιες αρχές των κρατών μελών ανακοινώνουν κάθε χρόνο στην Επιτροπή κάθε πληροφορία σχετική με την εφαρμογή των μέτρων παρακολούθησης που προβλέπονται στην παρούσα οδηγία, ιδίως όσον αφορά τις ουσίες που χρησιμοποιούνται για την παράνομη παρασκευή ναρκωτικών και ψυχοτρόπων ουσιών καθώς και τις μεθόδους παράνομης διοχέτευσης και παρασκευής.2. Με βάση τις ανακοινώσεις που διενεργούνται δυνάμει της παραγράφου 1, η Επιτροπή καταρτίζει, σύμφωνα με το άρθρο 12 παράγραφος 12 της Σύμβασης των Ηνωμένων Εθνών και ύστερα από διαβούλευση με τα κράτη μέλη, ετήσια έκθεση που υποβάλλεται στη Διεθνή Επιτροπή Ελέγχου Ναρκωτικών. Άρθρο 10 1. Η Επιτροπή επικουρείται από την επιτροπή που συνεστήθη με το άρθρο 10 του κανονισμού (ΕΟΚ) αριθ. 3677/90. Η επιτροπή αυτή έξετάζει όλα τα θέματα που σχετίζονται με την εφαρμογή της παρούσας οδηγίας και τα οποία μπορεί να θέτει ο πρόεδρός της, είτε με δική του πρωτοβουλία είτε κατόπιν αιτήσεως του αντιπροσώπου ενός κράτους μέλους.2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο εντός προθεσμίας την οποία μπορεί να καθορίζει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που ορίζει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερθέν άρθρο. Ο πρόεδρος δεν λαμβάνει μέρος στην ψηφοφορία.Η Επιτροπή θεσπίζει τα μέτρα τα οποία μπορούν να εφαρμοσθούν αμέσως. Εάν όμως τα μέτρα δεν είναι σύμφωνα με τη γνώμη της επιτροπής, ανακοινώνονται από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των προτεινόμενων μέτρων για περίοδο τριών μηνών από την ημερομηνία της ανακοίνωσης.Το Συμβούλιο μπορεί με ειδική πλειοψηφία να λάβει διαφορετική απόφαση στην προθεσμία που προβλέπεται στο προηγούμενο εδάφιο.3. Η διαδικασία που ορίζεται στην παράγραφο 2 εφαρμόζεται ιδίως για:α) τον καθορισμό, εάν χρειαστθεί, των όρων σχετικά με την τεκμηρίωση και την επίθεση ετικετών για τα μείγματα και τα παρασκευάσματα ουσιών της κατηγορίας 2 του παραρτήματος Ι, όπως προβλέπεται στο άρθρο 2 7 β) την τροποποίηση των παραρτημάτων της παρούσας οδηγίας σε περίπτωση που τροποποιηθούν οι πίνακες του παραρτήματος της Σύμβασης των Ηνωμένων Εθνών 7 γ) την τροποποίηση των κατωφλίων που προβλέπονται στο παράρτημα ΙΙ. Άρθρο 11 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τα άρθρα 7 και 10 πριν από την 1η Ιανουαρίου 1993 και με τα άλλα άρθρα πριν από την 1η Ιουλίου 1993. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τις ουσιώδεις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα άλλα κράτη μέλη. Άρθρο 12 Η παρούσα οδηγία απευθύνεται στ κράτη μέλη. Βρυξέλλες, 14 Δεκεμβρίου 1992. Για το Συμβούλιο Ο Πρόεδρος N. LAMONT  (1) ΕΕ C 21 της 29. 1. 1991, σ. 17. (2) ΕΕ C 125 της 13. 5. 1992, σ. 19 και απόφαση της 18. 11. 1992 (δεν έχει ακόμη δημοσιευθεί στην Επίσημη Εφημερίδα των Ευρωπαϊκών Κοινοτήτων). (3) ΕΕ C 159 της 17. 6. 1991, σ. 58. (4) ΕΕ L 357 της 20. 12. 1990, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 900/92 (ΕΕ αριθ. L 96 της 10. 4. 1992, σ. 1) (5) ΕΕ L 144 της 2. 6. 1981, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 945/87 (ΕΕ αριθ. L 90 της 2. 4. 1987, σ. 3). ΠΑΡΑΡΤΗΜΑ Ι ΚΑΤΗΓΟΡΙΑ 1 >ΘΕΣΗ ΠΗΝΑΚΑ>Τα άλατα των ουσιών που απαριθμούνται στην κατηγορία αυτή, σε όλες τις περιπτώσεις που η ύπαρξη αυτών των αλάτων είναι δυνατή. ΚΑΤΗΓΟΡΙΑ 2 >ΘΕΣΗ ΠΗΝΑΚΑ>Τα άλατα των ουσιών που απαριθμούνται στην κατηγορία αυτή, σε όλες τις περιπτώσεις που η ύπαρξη αυτών των ουσιών είναι δυνατή. ΚΑΤΗΓΟΡΙΑ 3 >ΘΕΣΗ ΠΗΝΑΚΑ>(*) Τα άλατα αυτών των ουσιών, σε όλες τις περιπτώσεις που η ύπαρξη αυτών των αλάτων είναι δυνατή.   ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>


Avis juridique important

|

31976L0765

Οδηγία 76/765/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα αλκοολόμετρα και αραιόμετρα αλκοόλης

Επίσημη Εφημερίδα αριθ. L 262 της 27/09/1976 σ. 0143 - 0148 Φινλανδική ειδική έκδοση: Κεφάλαιο 13 τόμος 5 σ. 0172  Ελληνική ειδική έκδοση: Κεφάλαιο 13 τόμος 4 σ. 0117  Σουηδική ειδική έκδοση: Κεφάλαιο 13 τόμος 5 σ. 0172  Ισπανική ειδική έκδοση: Κεφάλαιο 13 τόμος 5 σ. 0182  Πορτογαλική ειδική έκδοση : Κεφάλαιο 13 τόμος 5 σ. 0182

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1976 περί της  προσεγγίσεως των νομοθεσιών των κρατών μελών των αναφερομένων στα  αλκοολόμετρα και αραιόμετρα αλκόολης (76/765/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη περί ιδρύσεως της  Ευρωπαϊκής Οικονομικής Κοινότητος, και ιδίως το άρθρο 100,την πρόταση  της Επιτροπής,τη γνώμη της Συνελεύσεως (1),(1) ΕΕ αριθ. Α 76 της  7.4.1975, σ. 39.τη γνώμη της Οικονομικής και Κοινωνικής Επιτροπής  (2),(2) ΕΕ αριθ. Α 248 της 29. 10. 1975, σ. 22.Εκτιμώντας:ότι στα  κράτη μέλη ο καθορισμός, η κατασκευή καθώς και οι τρόποι ελέγχου των  αλκοολομέτρων και αραιομέτρων αλκοόλης ρυθμίζονται από διατάξεις  αναγκαστικού χαρακτήρος που διαφέρουν από το ένα κράτος μέλος στο άλλο  και εμποδίζουν ως εκ τούτου την κυκλοφορία και την εμπορία των οργάνων  αυτών στο εσωτερικό της Κοινότητος ότι είναι κατά συνέπεια σκόπιμο τα  κράτη μέλη να προβούν στην προσέγγιση των διατάξεων αυτών ότι η  εναρμόνιση των νομοθετικών, κανονιστικών και διοικητικών διατάξεων περί  των οργάνων αυτών είναι εξίσου απαραίτητη για τη συμπλήρωση της  εναρμονίσεως που αφορά τη μέθοδο καθορισμού του αλκοολομετρικού βαθμού,  με βάση το αποτέλεσμα των πραγματοποιηθέντων μετρήσεων, με σκοπό την  εξάλειψη κάθε αμφιβολίας και κινδύνου αμφισβητήσεως των αποτελεσμάτων  των πραγματοποιουμένων μετρήσεων  ότι η οδηγία 71/316/ΕΟΚ του Συμβουλίου  της 26ης Ιουλίου 1971 περί προσεγγίσεως των νομοθεσιών των κρατών μελών  των αναφερομένων στις κοινές διατάξεις για τα όργανα μετρήσεως και τις  μεθόδους μετρολογικού ελέγχου (3) καθόρισε τις διαδικασίες εγκρίσεως  προτύπου ΕΟΚ και του αρχικού ελέγχου ΕΟΚ  ότι σύμφωνα με την οδηγία αυτή  πρέπει να καθορισθούν για τα αλκοολόμετρα και τα αραιόμετρα αλκοόλης οι  τεχνικές προδιαγραφές σχεδιασμού και λειτουργίας τις οποίες πρέπει να  πληρούν τα όργανα αυτά, για να είναι δυνατή η εισαγωγή, η εμπορία και η  ελευθέρα χρήση τους, αφού υποστούν τους προβλεπομένους ελέγχους και  εφοδιασθούν με τα προβλεπόμενα σήματα (3) ΕΕ αριθ. Ν 202 της 6. 9.  1971, σ. 1.ότι στην απόφασή του της 17ης Δεκεμβρίου 1973 (4) περί της  βιομηχανικής πολιτικής, το Συμβούλιο εκάλεσε την Επιτροπή να του  διαβιβάσει προ της 1ης Δεκεμβρίου 1974 πρόταση οδηγίας περί της  αλκοολομετρίας και των αλκοολομέτρων,(4) ΕΕ αριθ. Α 117 της 31.12.1973,  σ. 1.ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ρθρο 1Η παρούσα οδηγία καθορίζει τα  χαρακτηριστικά των αλκοολομέτρων και αραιομέτρων αλκοόλης που  προορίζονται για τον καθορισμό του αλκοολομετρικού βαθμού των μιγμάτων  ύδατος και αιθανόλης.ρθρο 2Τα αλκοολόμετρα και αραιόμετρα αλκοόλης  που δύνανται να αποκτήσουν σήματα ΕΟΚ περιγράφονται στο παράρτημα.  Αποτελούν αντικείμενο εγκρίσεως προτύπου ΕΟΚ και υπόκεινται στον αρχικό  έλεγχο ΕΟΚ.ρθρο 3Τα κράτη μέλη δεν δύνανται να αρνηθούν, να  απαγορεύσουν ή να περιορίσουν τη διάθεση στην αγορά και τη χρήση των  αλκοολομέτρων και αραιομέτρων αλκοόλης εφοδιασμένων με το σήμα εγκρίσεως  προτύπου ΕΟΚ και το σήμα αρχικού ελέγχου ΕΟΚ για τους λόγους που αφορούν  τις μετρολογικές τους ιδιότητες.ρθρο 41. Τα κράτη μέλη εκδίδουν και  δημοσιεύουν εντός 24 μηνών από της κοινοποιήσεως της παρούσας οδηγίας  τις διατάξεις που είναι αναγκαίες για να συμμορφωθούν προς την παρούσα  οδηγία και ενημερώνουν αμέσως περί αυτού την Επιτροπή.Τα κράτη μέλη  εφαρμόζουν τις διατάξεις αυτές από της 1ης Ιανουαρίου 1980 το  αργότερο.2. Τα κράτη μέλη γνωστοποιούν στην Επιτροπή το κείμενο των  διατάξεων εσωτερικού δικαίου που θεσπίζουν στον τομέα που διέπεται από  την παρούσα οδηγία.ρθρο 5Η παρούσα οδηγία απευθύνεται στα κράτη  μέλη.Έγινε στις Βρυξέλλες, στις 27 Ιουλίου 1976.Για το ΣυμβούλιοΟ  ΠρόεδροςM.van der STOELΠΑΡΑΡΤΗΜΑΑΛΚΟΟΛΟΜΕΤΡΑ ΚΑΙ ΑΡΑΙΟΜΕΤΡΑ  ΑΛΚΟΟΛΗΣ1. ΟΡΙΣΜΟΣ ΤΩΝ ΟΡΓΑΝΩΝ1.1. Τα αλκοολόμετρα είναι όργανα εξ  υάλου που μετρούν:- είτε τον αλκοολομετρικό βαθμό κατά μάζα,- είτε τον  αλκοολομετρικό βαθμό κατ’όγκον,ενός υδατοαλκοολικού  μίγματος.Ονομάζονται, ανάλογα με το μέγεθος που καταμετρείται,  αλκοολόμετρα μάζης ή αλκοολόμετρα όγκου.Τα αραιόμετρα αλκοόλης είναι  όργανα εξ υάλου που προορίζονται να μετρούν την πυκνότητα ενός  υδατοαλκοολικού μίγματος.1.2. Τα όργανα που αποτελούν το αντικείμενο  αυτής της οδηγίας βαθμολογούνται στη θερμοκρασία αναφοράς των 20 C,  σύμφωνα με τις τιμές που αναφέρονται στους διεθνείς αλκοολομετρικούς  πίνακες τους δημοσιευόμενους από το διεθνή Οργανισμό Νομίμου  Μετρολογίας.1.3. Είναι βαθμολογημένα γι αναγνώσεις που γίνονται στο  επίπεδο της ελευθέρας οριζοντίου επιφανείας του υγρού.2. ΠΕΡΙΓΡΑΦΗ ΤΩΝ  ΟΡΓΑΝΩΝ2.1. Τα αλκοολόμετρα και τα αραιόμετρα αλκοόλης είναι όργανα εξ  υάλου που αποτελούνται:- από έναν κυλινδρικό βολβό με το κατώτατο άκρο  του κωνικού ή ημισφαιρικού σχήματος, ώστε να μην κατακρατεί φυσαλλίδες  αέρος,- από ένα στέλεχος κυλινδρικό κοίλο συγκολλημένο στο άνω μέρος  του βολβού  το άνω άκρο του στελέχους είναι κλειστό.2.2. Η εξωτερική  επιφάνεια του οργάνου παρουσιάζει συμμετρία εκ περιστροφής ως προς τον  κύριο άξονά του. Η κάθετος τομή δεν πρέπει να παρουσιάζει ασυνεχείς  μεταβολές.2.3. Το κάτω μέρος του βολβού περιλαμβάνει το έρμα το  προοριζόμενο για τη ρύθμιση της μάζης του οργάνου.2.4. Το στέλεχος  περιλαμβάνει μία βαθμολογημένη κλίμακα επί ενός κυλινδρικού στηρίγματος  προσαρμοσμένου σταθερώς στο εσωτερικό του στελέχους.3. ΤΡΟΠΟΣ  ΚΑΤΑΣΚΕΥΗΣ3.1. Η χρησιμοποιουμένη ύαλος για την κατασκευή των οργάνων  πρέπει να είναι διαφανής και άνευ ελαττωμάτων ικανών να δυσχεράνουν την  ανάγνωση των ενδείξεων της κλίμακος. Ο συντελεστής κυβικής διαστολής της  υάλου πρέπει να είναι (25±2) 10*6  C*1.3.2. Η ύλη από την οποία  αποτελείται το έρμα πρέπει να είναι στερεωμένη στον πυθμένα του οργάνου.  Αφού διατηρηθεί σε οριζοντία θέση επί μία ώρα σε θερμοκρασία 80 C  και  ψυχθεί κατόπιν στη θέση αυτή, το έτοιμο πλέον όργανο πρέπει να επιπλέει  με τον αξονά του κατακόρυφο με μέγιστη απόκλιση 1 μοίρας και 30  λεπτών.4. ΚΛΙΜΑΞ4.1. Τα όργανα περιλαμβάνουν μία μόνο κλίμακα του  τύπου του αναφερόμενου στα σημεία 4.5 ή 4.6.4.2. Η κλίμαξ και οι  εγγραφές πρέπει να σημειώνονται σ’ένα φορέα με επιφάνεια λεία και όχι  στιλπνή.Ο φορέας της κλίμακος πρέπει να είναι καλώς στερεωμένος στη  θέση του στο στέλεχος και μία κατάλληλη διάταξη πρέπει να παρέχει τη  δυνατότητα να γίνεται αισθητή κάθε μετατόπιση της κλίμακος και του  φορέως της ως προς το στέλεχος.Ο φορέας, η κλίμαξ και οι εγγραφές δεν  πρέπει να παρουσιάζουν κανένα ίχνος στρεβλώσεως, αποχρωματισμού ή άλλης  αλλοιώσεως μετά από παραμονή είκοσι τεσσάρων ωρών στη θερμοκρασία των  70 C.4.3. Οι χαράξεις της κλίμακος είναι γραμμές,- κάθετες προς τον  άξονα του οργάνου,- μελανές (1) και χαραγμένες κατά τρόπο σαφή και  ανεξίτηλο,(1) Πέραν της περιοχής της ονομαστικής κλίμακος, οι γραμμές  δύνανται να είναι διαφόρου χρώματος.- λεπτές, σαφείς και ενιαίου πάχους  που δεν υπερβαίνει τα 0,2 μμ.4.4. Το μήκος των βραχειών γραμμών της  κλίμακος είναι τουλάχιστον ίσο προς το πέμπτο της περιφερείας του  στελέχους, το μήκος των μεσαίων γραμμών ίσο προς το τρίτο τουλάχιστον  και το μήκος των μακρών γραμμών τουλάχιστον ίσο προς το ήμισυ της  περιφερείας αυτής.4.5. Οι ονομαστικές κλίμακες των αλκοολομέτρων είναι  βαθμολογημένες με αλκοολομετρικό βαθμό κατ’όγκον ή κατά μάζα (%  κατ’όγκον ή % κατά μάζα). Καλύπτουν περιοχή αλκοολομετρικών βαθμών  κατ’όγκον ή κατά μάζα που δεν υπερβαίνει το 10%.Η υποδιαίρεση έχει τιμή  0,1%.Κάθε κλίμαξ περιλαμβάνει 5 με 10 υποδιαιρέσεις πέραν του κατωτέρου  και του ανωτέρου ορίου της ονομαστικής περιοχής μετρήσεως.4.6. Οι  ονομαστικές κλίμακες των αραιομέτρων αλκοόλης είναι βαθμολογημένες σε  χιλιόγραμμα ανά κυβικό μέτρο. Καλύπτουν μία περιοχή που δεν υπερβαίνει  τα 20χγρ/μ3.Η υποδιαίρεση έχει τιμή 0,2 χγρ/μ3.Κάθε κλίμαξ  περιλαμβάνει 5 με 10 υποδιαιρέσεις πέραν του κατωτέρου και ανωτέρου  ορίου της ονομαστικής περιοχής. Εντούτοις η κλίμαξ δεν πρέπει να  επεκτείνεται πέραν της τιμής των 1 000 χγρ/μ3.5. ΒΑΘΜΟΝΟΜΗΣΗ ΚΑΙ  ΑΡΙΘΜΗΣΗ ΤΗΣ ΚΛΙΜΑΚΟΣ5.1. Στα αλκοολόμετρα, κάθε 10η υποδιαίρεση,  μετρούμενη από ένα τελικό σημείο της ονομαστικής κλίμακος, είναι μία  μακρά γραμμή.Μεταξύ δύο διαδοχικών μακρών γραμμών υπάρχει μία γραμμή  μέσου μήκους, και τέσσερις βραχείες γραμμές μεταξύ μιας μακράς γραμμής  και μιας γραμμής μέσου μήκους.Μόνο οι μακρές γραμμές είναι  αριθμημένες.5.2. Στα αραιότερα αλκοόλης, κάθε 5η υποδιαίρεση μετρούμενη  από ένα τελικό σημείο της ονομαστικής κλίμακος, είναι μία μακρά γραμμή.  Υπάρχουν τέσσερις βραχείς γραμμές μεταξύ δύο μακρών γραμμών.Μόνον κάθε  5η ή κάθε 10η γραμμή αριθμείται.5.3. Οι γραμμές που δεικνύουν τα όρια  της ονομαστικής κλίμακος αριθμούνται κανονικώς.Στα αραιόμετρα αλκοόλης  οι άλλοι αριθμοί δύνανται να είναι συντετμημένοι.6. ΤΑΞΙΝΟΜΗΣΗ ΚΑΙ  ΚΥΡΙΕΣ ΔΙΑΣΤΑΣΕΙΣ ΤΩΝ ΟΡΓΑΝΩΝ6.1. Τα όργανα ανήκουν σε μία από τις  ακόλουθες κατηγορίες ακριβείας:- Κατηγορία Ι: το ελάχιστο μέσο μήκος  της βαθμίδας είναι 1,5 μμ.Τα όργανα αυτής της κατηγορίας δεν έχουν  ενσωματωμένο θερμόμετρο.- Κατηγορία ΙΙ: το ελάχιστο μέσο μήκος της  βαθμίδος είναι 1,05 μμ.Τα όργανα αυτής της κατηγορίας δύνανται να έχουν  ενσωματωμένο θερμόμετρο.- Κατηγορία ΙΙΙ: το ελάχιστο μέσο μήκος της  κλίμακος είναι 0,85 μμ.Τα όργανα αυτής της κατηγορίας δύνανται να έχουν  ενσωματωμένο θερμόμετρο.6.2. Η εξωτερική διάμετρος των βολβών  περιλαμβάνεται μεταξύ 19 και 40 μμ.Η εξωτερική διάμετρος του στελέχους  πρέπει να είναι ίση τουλάχιστον προς 2μμ για τα όργανα των κατηγοριών Ι  και ΙΙ και τουλάχιστον ίση προς 2,5 μμ για τα όργανα της κατηγορίας ΙΙΙ.  Το στέλεχος πρέπει να προεκτείνεται κατά 15 μμ τουλάχιστον πέραν της  ανωτάτης υποδιαιρέσεως της κλίμακος.Η κάθετος τομή του στελέχους πρέπει  να είναι ενιαία για ένα μήκος 5 μμ τουλάχιστον, κάτω από την ανωτάτη  υποδιαίρεση της κλίμακος.7. ΕΝΔΕΙΞΕΙΣ7.1. Οι ακόλουθες ενδείξεις  πρέπει να αναγράφονται στο εσωτερικό των οργάνων, κατά τρόπο ευανάγνωστο  και ανεξίτηλο:- κατηγορία Ι ή κατηγορία ΙΙΙ,- χγρ/μ3 ή % κατ’όγκον ή %  κατά μάζα,- 20  C,- αιθανόλη,- το όνομα ή η επωνυμία του  κατασκευαστού,- ο αριθμός αναγνωρίσεως του οργάνου,- το σήμα εγκρίσεως  προτύπου ΕΟΚ «e».7.2. Η μάζα του οργάνου, εκφραζόμενη με προσέγγιση 1  μγρ, δύναται να σημειώνεται προαιρετικά στο βολβό.8. ΜΕΓΙΣΤΑ ΑΝΕΚΤΑ  ΣΦΑΛΜΑΤΑ ΚΑΙ ΕΛΕΓΧΟΣ8.1. Το μέγιστο ανεκτό σφάλμα αλκοολομέτρων και  αραιομέτρων αλκοόλης καθορίζεται:- για τα όργανα της κατηγορίας Ι, εις  ± ημίσεια υποδιαίρεση για κάθε μέτρηση,- για τα όργανα της κατηγορίας  ΙΙ και ΙΙΙ, σε ± μία υποδιαίρεση για κάθε μέτρηση.8.2. Ο έλεγχος  γίνεται σε τρία τουλάχιστον σημεία, που επιλέγονται από όλη την  ονομαστική περιοχή της κλίμακος.9.ΘΕΡΜΟΜΕΤΡΑ ΧΡΗΣΙΜΟΠΟΙΟΥΜΕΝΑ ΓΙΑ ΤΟΝ  ΚΑΘΟΡΙΣΜΟ ΤΟΥ ΑΛΚΟΟΛΟΜΕΤΡΙΚΟΥ ΒΑΘΜΟΥ9.1. Αν το όργανο που  χρησιμοποιείται για τον καθορισμό του αλκοολομετρικού βαθμού ανήκει στην  κατηγορία Ι, το χρησιμοποιούμενο θερμόμετρο:- είναι τύπου μεταλλικής  αντιστάσεως ή διαστολής υδραργύρου με θήκη εξ υάλου,- βαθμονομείται  κατά 0,1 C ή 0,05  C.Το μέγιστο ανεκτό σφάλμα είναι ± 0,05 C για όλες  τις τιμές της κλίμακος.Τα θερμόμετρα υδραργύρου πρέπει να περιλαμβάνουν  τη διαβάθμιση 0  C.9.2. Αν το όργανο που χρησιμοποιείται στον καθορισμό  του αλκοολομετρικού βαθμού ανήκει στην κατηγορία ΙΙ και ΙΙΙ, το  χρησιμοποιούμενο θερμόμετρο είναι του τύπου διαστολής υδραργύρου με θήκη  εξ υάλου, βαθμονομημένο κατά  0,1  C ή 0,2  C ή 0,5  C. Περιλαμβάνει τη  διαβάθμιση 0  C.Το μέγιστο ανεκτό σφάλμα είναι:± 0,1  C, εάν το  θερμόμετρο είναι βαθμονομημένο κατά 0,1  C,± 0,15  C, εάν το θερμόμετρο  είναι βαθμονομημένο κατά 0,2  C,± 0,2  C, εάν το θερμόμετρο είναι  βαθμονομημένο κατά 0,5  C.Το θερμόμετρο δύναται να ενσωματωθεί στο  όργανο το χρησιμοποιούμενο για καθορισμό του αλκοολομετρικού  βαθμού.Στην περίπτωση αυτή, δεν περιλαμβάνει αναγκαστικά τη διαβάθμιση  0  C.9.3. Το ελάχιστο μήκος της κλίμακος είναι:0,7 μμ για τα  θερμόμετρα τα βαθμονομημένα κατά 0,05  C, 0,1  C και 0,2  C.1,0μμ για  τα θερμόμετρα τα βαθμονομημένα κατά 0,5  C.9.4. Το πάχος των γραμμών  δεν πρέπει να είναι μεγαλύτερο του πέμπτου του μήκους της  υποδιαιρέσεως.10. ΣΗΜΑΝΣΗΣτο οπίσω μέρος των αλκοομέτρων και  αραιομέτρων αλκοόλης, στο άνω τρίτο του βολβού, διατηρείται μία ελεύθερη  επιφάνεια για την εναπόθεση του σήματος του αρχικού ελέγχου  ΕΟΚ.Κατ’εφαρμογή του σημείου 3.1.1 του παραρτήματος ΙΙ της οδηγίας  71/316/ΕΟΚ και κατά παρέκκλιση του γενικού κανόνος, όπως ορίζεται στο  σημείο 3 του ιδίου παραρτήματος, το σήμα αρχικού ελέγχου ΕΟΚ, λόγω των  ειδικών απαιτήσεων σημάνσεως για τα όργανα εξ υάλου, πρέπει να  αποτελείται από σειρά συμβόλων ως εξής:- το μικρό γράμμα «e»,- τους  δύο τελευταίους αριθμούς του έτους ελέγχου,- το διακριτικό ή τα  διακριτικά γράμματα του Κράτους, όπου έγινε ο αρχικός έλεγχος ΕΟΚ,- αν  είναι ανάγκη, τον αριθμό αναγνωρίσεως του γραφείου ελέγχου.Αν η σήμανση  γίνεται δι’εκτοξεύσεως άμμου τα γράμματα και οι αριθμοί πρέπει να  διαχωρίζονται μεταξύ τους έτσι ώστε να μη δυσχεραίνεται η ευχερής  ανάγνωσή τους.Παράδειγμα:e 75 D 48: Αρχικός έλεγχος ΕΟΚ  πραγματοποιηθείς το 1975 από το γραφείο αρ.48 της Ομοσπονδιακής  Δημοκρατίας της Γερμανίας.